text:
Tokkummaa tokkummaa yoo jennu, hiika fi kaayyoo isaa hubannaa?
Abdii Boruutiin*
Tokkummaa tokkummaa yaa ilmaan Oromoo tokkummaa,…jedhanii artistoonni keenya yoo weellisan; Tokkummaan humna! jedhamee yoo dhaadatamu; tokummaan barbaachisaa qofaa otuu hin taane murteessaa dhas jedhamee yoo dubbatamu fi barreeffamu… yeroo baay’ee ni dhaga’ama ykn ni argama. Haa ta’u malee, hiika dhaamsa kanaa Oromootni hunduu ni hubatu jechuun nama rakkisa. Kanuma wajjin walqabatee, mee gaafiilee tokko tokkon kaasa: Oromoon tokkummaa dhabe moo maaliif tokkummaan faarsama? Oromoon tokkummaa maaliiti dhabe? Tokkummaa maaliis qaba? Tokkummaa akkamiitu barbaachisaa dha? Tokkummaa akkamiitu humna cimaa uumee, injifannoo fida? fi kkf kaasuu fi deebii isaaniis argachuun hiika “tokkummaa” hubachuuf nama gargaara.
Uummata bal’aa kana akka Oromoo dhiisii, uummatni kamiiyyuu uumaadhaan garaagarummaa qabaachuun seeruma uumaa ti. Garaagarummaan kunis kan amantii, ilaalchaa fi kan naannoo itti dhalatnii guddatanii fi kkf ta’uu danda’a. Haa ta’u malee, Afaan tokko dubbachuun, aadaa fi seenaa tokko qabaachuun akka tokko ta’an nama taasisa. Karaa uummata ykn saba Oromootiin yoo ilaalle, eenyummaan keenya “Oromummaan” tokko nu godha. Inni kun kan waloo ti; kan hafan hunduu waan dhuunfaa ti. Waan walootiif dursa yoo kennine, tokkummaa qabna jechuu dandeenya. Yoo kan waloo “Oromummaa” daganne; yoo isa kana duubatti hanbisne fi waan birootiif dursa kennine, tokkummaa qabna jechuun rakkisaa ta’a. Tokkummaa uumuu yoo barbaadnellee kun Oromummaarratti yoo hin hundoofne, tokkummaan uumnu kun tokkummaa dhugaa ta’uu hin danda’u.
Gaafiilee armaan olitti ka’anitti deebi’uudhaaf, akka yaada fi ilaalcha kiyyaatitti, Oromoon waan isa tokkoomsu qaba; kunis eenyummaa isaa ti; Oromummaa dha. Garuu, waan inni kun dagatamuuf; waan inni kun dursa hin arganneef; yoo inni kun duubatti hafe ammoo tokkummaa jiruuyyuu waan laaffisuuf jecha tokkummaan faarsama malee, Oromoon dhalootaan tokkummaa dhabeetii miti. Karaa biraatiin yoo ilaalame garuu, garaagarummaa ayidoolojiirraa kan maddu, garaagarummaan ilaalcha siyaasaa uummata keenya jidduutti waan mul’atuuf, kun garaagarummaa kaayyoo fi/ykn galii akka qabaatan taasisa. Kun ammoo tokkummaa dhabuuf sababa ta’a. Garaagarummaa kaayyoo fi/ykn galii qabaachuun tokkummaa dhabamsiisa ykn tokkummaa jiru akka laafu taasisa jechuu dha.
Asirra dhaabbadhee yoon ilaalu, Oromootni hunduu tokkummaa kaayyoo fi galii qabsoo isaanii waan qaban natti hin fakkaatu. Otuu tokkummaan kaayyoo fi/ykn galii jiraatee, har’a mooraa QBO keessatti ilaalchi siyaasaa karaa lamaan hin mul’atu ture. Itoophiyaa diimookraatessuu fi Oromiyaa walaboomsuu kan jedhan kun gargara bahanii hin mul’atan turan jechuu dha. Asirratti wantin dubbistoota hubachiisuu barbaadu, eessarratti tokkummaan akka dhabamu ibsuuf malee, kaayyoo fi galii kamtu akka isaaf tolu kan murteeffatu uummata Oromoo bal’aa dha. Kaayyoo fi/ykn galii gara garaa qabaachuun tokkummaa Oromoo hin dhabamsiisu jedhanii warri yaadan hin dhabamne. Haa ta’u malee, garaagarummaan akkanaa kun diinaaf qaawwa waan uumuuf, tokkummaa keenya ni gaaga’a jedheen amana.
Gaafiilee: Tokkummaa akkamiitu barbaachisaa dha? fi Tokkummaa akkamiitu humna cimaa uumee, injifannoo fida? kan jedhaniif, tokkummaan nu barbaachisu tokkummaa dhugaa, kan humna cimaa fi abdachiisaa uumee; diina barbadeessee, injifannoo argamsiisu “tokkummaa eenyummaarratti hundaaye, kan kaayyoo tokkoof uumamu tokkummaa Oromummaa” ti. Gabaabumatti, tokkummaan Oromummaa bu’ura hin godhanne tokkummaa wabii qabu ta’uu hin danda’u jechuu dha. Kanaaf, yoo Oromummaadhaaf dursa hin kennine; yoo kan waloo dhiisnee waan dhuunfaatiif dursa kan kenninu ta’e, tokkummaa dhugaa kan hundee cimaa qabu uumuun baay’ee rakkisaa ta’a. Akka yaada fi ilaalcha kiyyaatittti, tokkummaan faarsamu kan ulaagaa kana guutu ta’uu qaba.
Karaa tokkoon amantii fi naannoodhaan walqoqqoodaa; karaa biraatiin garuu tokkummaa faarsuun bu’aa hin qabu. Yoo akkanatti kan yaadnu fi dalagnu ta’e, diina keenyaaf meeshaa taana malee, uummata keenyaaf yookaanis qabsoo bilisummaa keenyaatiif bu’aa argamsiisuu hin dandeenyu. Mee asirratti fakeenya tokkon kaasa. Har’a uummatni musiliimaa, mirgi amantii isaanii akka kabajamu kunoo waggaa tokkoo ol sochii cimaa godhaa jiru. Gaafiin isaanii kun ammaaf gaafii mirga amantii haa ta’u malee, booda gara gaafii eenyummaatti cewuun isaa hin oolu. Kanaaf, uummatni Oromoo kan amantii biroo hordofan tokkummaa Oromummaa uumuuf; diina waloo injifachuuf; uummata musiliimaaf tumsa ta’uun barbaachisaa qofaa otuu hin taane, dirqamallee ta’uu qaba jedheen yaada.
Akkuman kanaa olitti tuqee dabre fi yeroo adda addaas barruulee kiyya keessatti ibsuu yaale, mooraa QBO keessatti yaadni karaa lamaa yookaanis kaayyoon lama ifatti akka mul’atanii dha. Isaan lamaan kunis Itoophiyaa diimookraatessinee; kana keessatti mirgi Oromoo akka kabajamu taasisna warra jedhani fi warra bilisummaa Oromoo fi walabummaa Oromiyaa galii booddee godhatanii dha. Kaayyoo fi/ykn galiin kun ifa ta’ee bakkee lamatti haa bahu malee, jaarmayootni Oromoo, kan kaayyoo walfakkaataa qaban, garuu ammallee gara garatti hiramanii jiru. Gaafiin asirratti ka’u fi kan namaa hin galle garuu: Warri kaayyoo walfakkaataa qaban maaliif “tokkummaa kaayyoo” hin uumne? kan jedhu ta’a.
Warri bilisummaa Oromoo fi walabummaa Oromiyaa galii kaayyoo isaanii godhatan, xinnaatullee gara walhubannootti deemaa jiru. Walittibaqanii jaarmayaa tokko jalatti ijaaramuun yeroodhaaf yoo hin danda’aminillee galii barbaadan sana gawuuf tumsa waliif ta’uuf waan yaadan fakkaatu. Gama warra Itoophiyaa diimookraatessuutiin yoo ilaalame garuu, waa baay’eetu gaafii keessa galaa jira. Jaarmayootni Oromoo kan garee kana keessa jiran, kaayyoo walfakkaataa qabaatanillee tokkummaa kaayyoo uumuun hafee, adeemsuma isaaniirrattuu waan wal hubatan natti hin fakkaatu. Yoo tooftaa fi tarsiimoo adda addaa qabaatanis, hanga kaayyoo walfakkaataa qabaatanitti, adeemsa isaaniirratti tumsa waliif ta’uun akka yaadaatti silaa ni danda’ama ture. Ammaaf wanti mul’atu garuu hin jiru.
Dhugaa dubbachuudhaaf, yoo dhuguma humna uumanii karaa kanaan uummata Oromoo gabrummaa jalaa baasuu kan danda’an ta’e, ani akka nama tokkootti warra Itoophiyaa diimookraatessina jedhanirraa rakkoo hin qabu. Karaa itti amananii fi danda’aniin qabsaa’anii; injifannoolee QBOn hanga har’aatti argamsiise hundaa tiksanii; uummata keenyaaf jijjiirama biroo kan fidan yoo ta’e, akka ilma Oromootti, ani jara kanaaf kabaja Obbolummaan qabaaf. Wantin ani shakku garuu, Habashoota wajjin hojjetanii injifannoo biroo argamsiisuu dha. Asirratti dubbii tokkon yaadadha. Nama tokkotu otuu hin beekin nama meeshaa isaa hate wajjin meeshaa jalaa bade barbaadaa otuu jiruu; namni biraa tokko akkana jedhaan: “Yaa namtichoo kan meeshaa kee si jalaa hatee dhokse si wajjin barbaadaa waan jiruuf, meeshaa barbaaddu kana argachuu hin dandeessu” jedhaan.
Uummatni Oromoo Habashootaan gabroonfatamee bilisummaa fi abbaabiyyummaa isaa dhabe. Erga gabrummaa kana jalatti kufee kaasee waan dhabe sana deebisee argachuuf qabsaa’aa jira. Egaa, dhugaan kana ta’ee otuu jiruu, akkuma namtichi nama meeshaa isaa hate wajjin barbaadee argachuu hin dandeenye sanaa, Oromootni Habashoota wajjin hojjetanii; waan barbaadan sana argachuun ni danda’amaa laata? Kanaaf, tokkummaan kaayyoos barbaachisaa yoo ta’ellee, warra kaayyoo walfakkaataa qaban (ilmaan abbaa fi haadha tokkoo) waliin mooraa ofii keessatti tokkummaa kaayyoo uumuutu sirrii natti fakkaata. Tumsi alaa barbaachisaa yoo ta’ellee, dura tokkummaa mooraa ofii jabeessuutu wabii ta’uu danda’a. Humna ofii otuu hin jabeessin, humna alagaa wajjin hojjechuun booda liqimsamuu ta’a.
Dhumarratti, jaarmayootni keenya, kaayyoo kamiiyyuu haa ta’u, kan kaayyoo fi galii walfakkaataa qaban, tokkummaa Oromummaa kan hundaa hammatu ijaaruun yookaanis walittibaqanii jaarmayaa tokko jalatti ijaaramuun yoo hin danda’amne, tokkummaa kaayyoo uumanii; kaayyoo qaban sana galii hawwamutti geessuuf tumsa waliif ta’uun; walirratti duuluu dhaabanii diina waloorratti irree tokkoon duuluun; mooraa keenya keessatti nagaa fi tasgabbii buusuun dirqama Oromummaa akka ta’u hubachuu qabu. Tokkummaa, tokkummaa jedhaniituma dubbachuurra hiika fi kaayyoo isaas beekuun ykn hubachuun murteessaa dha. Waanuma barameef, tokkummaan humna! jedhanii dhaadachuurra, tokkummaan dhugaa ijaaramee akka humna jabaa uumu ciminaan irratti hojjechuun injifannoof ofqopheessuu dha.
Galatoomaa!
* Abdii Boruu: aboruu@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
4 Comments
-
anoolewako said,
GALATOOMI JAALLE. Dhugaan bareeffama kana irraa beekumsa guddaa arkadheetin jira.NUTI OROMOON WARRA HABASHOOTAA WAJJIN JARA DURIS AMMAAS NU TUFFATE MIRGA KEENYA NU SARBE ABBAA BIYYUMMAA NU DHORKE WARRA ISAANI OL TAHU DHISI WALQIXATI ILLE NU ARGU JARA HIN FEENE WAJJIN WAA’EE TOKKUMMAA HAASAWU FI WAJJIN SIRBUUN MAAL JECHU AKKA TAHE NAAF HIN GALU. DURA HOJMANE KEENYA HAA RAAWWANNU WAAN NU IRRAA FUDHATAN HAA DEEBIFANNU ITTI AANE WAAN HABASHONNI HAASAWAN YOO NU TAHE ITTI LAALAAN JA’A. GALATOOMAA.
-
The Oromian bateleur said,
Obbo Abdii Boruu,
fayyaa ta’i galatoomi barreesaa kee kanaaf. Akkuma ati jette, mucaan namaa hunduu garaagarummaa ni qaba, garuu immoo garaagarummaan inni osoo ibiddi nama gubaa jiruu tokko ta’aanii ofi irraa dhaamsuu nama dhorku kun garaagaruummaa osoo hin ta’aanee, ofi waliitti diina ta’uu dha hanga biyya waliin qaban illee dhabanitti. Garaagarummaan obbolaa gidduuyuu ni jira. Garuu immoo, garuu immoo, rakkoon/cinqiin yoo dhuftee wali irratti du’u. Oromooti tokkummaa hin qaban jechuu koo mit, garuu caalaa itti seenaa irraa osoo barannee gaarii dha jedheen amana. Garaagarummaan inni kan Oromoo adda. Fakkenyaaf, bara Menelik Mootichi Habashaa Oromiyaa itti duule Oromooti gosa gosaan, laga lagaan, gamaa gamanaan walii isaanii irrattii duuluu dhiisanii osoo wal bukkee dhaabbatani, Menelik Oromiyaa cabisuu hin danda’uu ture. Hayita’u, kan kute kutee seenaaf hayita’u. Har’a kana immoo dhalooti hari’aan maaliif kana irraa barachuu hin dandeenye ? Maaliif kan isaan ati Haraghe, ati Shawwaa, ati Wallaga, ati Arsi wkf waliin jedhanii wali saaxilanii qabsoo booddatii harkisan ? Nannowan Oromiyaa ani maqaa dhawe kun hunduu cunqursaa jala jira. Tokkoon isanis kan industrii dhaan guddatee isa kaan caale tokko illee hin jiru. Hundi isaani qotee bulaa fi horsisee bulaa dha. Dammaqinni keenyaa amma illee hin guunne hirruu dha. Sammuu keenya isa warri Naftegna nu doomisan kana qarachuu qabina. Waa hundaa irra immoo garaagarummaan Oromoo jidduu jiruu fi cunqursaan Oromoo irra jiru akka wal hin gitinee baruutu nu irraa jira. Garaagarummaan ballachaa deemnaan, akkasuma cunqursanis guddachaa deema jechuu dha. Garaagarummaan dhiphachaa deemnaan, akkasuma cunqursanis laffachaa deema jechaa dha.
Nagaa ti
-
Tattaafataa said,
Yoomuma yoomuma– hayyoonni waa hima,
kharaalee sirriidhaa– eenyu nuuf tilmaama,
namuutuu niqaba– hawwii bilisummaa,
garuu rakkoo jira– fur-maanni maaluma, gaafiin teenya tana– nu dhaloonni ammaa!!
Irraa nu’haabaraaru:-
“oromoon 1 tahu dhaaf ykn bilisoomu dhaaf waaqeeyfataa tahuu qabdi, yaada ja’u irraa,
kiristiyaana tahuu qbdi,”, yaada ja’u irraa!!
Amantii 1,
Aadaa 1,
loqoda 1,
gosa 1 fi kkf irraa nu haabaraaru!!!
::::BEEYSISA ::::
dhaaboonni oromoo bikka buunee qabsaawu jirra ifiin jattan, kan biyya jiruus tehee kan ala jirtan, kan oromiyaa itiyoophiyaa waliin taate if dandeyse barbaaddan, fi kan oromiyaa walaboomtee ifdandeyse barbaanna jattan,
oromoo bikka bu’uu dhaaf:- oromoota hunda irraa bikka bu’oota hirmaachisu qabdan, garaagarummaa amanti, aadaa, loqodaa, fi kkf khabajjanii khabachiisuu isinirraa eegama!!!
-
Abdi Baalee said,
Abdi boruu !!!!! Waa”ee Rakkoo Mooraa Qabsoo Bilisimmaa ormoo ,keessatuu Mooraa QBO tan ABON geeggefamtu irratti yaada kee kan yeroo hundaayuu addaan hin cinnee kenachuu keetti ,an gama kiyyaa gamachuu irraa qaba. Attis baldhiinaan ibsachuu fi mirga guutuu qabdda. waa hundaafu galatoom.
Mee ,yaadaa ,yoo kaan feedhii ,lamaan Mooraa QBO keessa jirtu,
1) Bilisummaa fi Walabummaa oromiyaa 2) Ittiyyooppiyya Demokraasisu, irratti, mee deebbi’ii atummaan yaada quubsaa (Murtti) walii galaa itti keenni. keesatuu Ittiyyoopiyyaa Demokraasisuun, ummata Oromootti, bu’aa qabddi moo hin qabduu irratti.. Yoo bu’aa qabddi kan jenuu taattee, Duraan maaltu nu walaalchisee, Lubbuu hayyootaa, Gootota , Goottii oromootti fi ummata oromoo ficisiisaa baannee fi ammas ficiisiisa jiru maaliif itti yaaduu dhabnne jettee yaadaa
Galatoom. Abdi Boruu..


c: text/html

text:
Dhimma Baqattoota Oromoo Adda Bilisummaa Oromootti Hidhanii ilaaluu
Qopheessaa Jaallannee Gammadaa | Washington, DC
Waajiira UNHCR kan Jabuutii jirutti qoondaala kutaa odeefannoo uummataa ka tahan Sheehulemaany Keekuu Akaan akka jedhanitti baqataan kam iyyuu Jabuutii enna seenu waajiira michuu mootummaa Jabuutii ta’uun UNHCR waliin hojjatu kan “National Office for Assistance to Refugees and Victim of Disaster” jedhamutti iyyannaa dahannaa siyaasaa galfachuu qaba.
Iyyannaa kana ilaalee nam sana akka baqataatti fudhachuu fi dhiisuu kan murtessu mootummaa dha, Sana booda UNHCR-ti dabarfama jedhu. Sana dura garuu gara UNHCR deemuun sirri miti jedhan.
Bara 2003 fi 2004 lammiwwan Itiyoophiyaa Araausaa keessatti dahaannaa siyaasaa gaafatan keessaa, kanneen kuma tokko ta’an iyyannaan isaanii fudhatama dhabee, mootummaan Jabuutii gara biyya isaaniitti deebise kan jedhan aangawaan UNHCR damee Jabuutii kun, Sana booda UNHCR galmee jara kanaa cufeera jedhu.
Baqatonni UNHCR jalatti galma’anii mooraa baqataa keessa ituu jiranii dhimma isaanii hin xumuratiin waggoota dheeraa turuun, biyya isaan simatu argachuu irratti hundaa’a. Biyya sadaffaa keessa qubsifamuun waan al-tokkotti xumuramuu miti, Gama kaaniin Mirga baqataaf kennames miti jedhan.
Dubartoonni, mooraa baqatotaa Alii-Aaddee ka keessa jiraatan keessatti humnaan gudeeddiin akka irratti gaggeefamuu fi mucaa abba isaa hin beeknee ulfaa’uu fi da’uun akka isaan mudatu ka dubbatan ilaalchisee enna ibasn, rakkoon kun akka jiru gabaasaan nu ga’eera, garu rakkoo darbee darbee uumamu jedhu aangawaan UNHCR kun.
Gama biraan jaarmayaan walabnii kabajamuu mirga dhala namaaf falmuu ” Djibouti league of human rights” jedhamuuuf prezidaantii kana ta’an Noel Abdi Jean Paul haala baqatoota Oromoo yaddeessaa kan godhe waan lamatu jira jedhu, tokkoffaa baqatonni Oromoo sodaa nageenyaaf jecha otoo hin taanee jireenya foyyefachuuf dhufu jedhame yaadama, lammaffaan immoo polisoonni Itiyoophiaa Jabuutii keessa waan sosso’aniif, yeroo tokko tokko Oromoota hidhanii gara Itiyoophiyaatti deeebisu jedhan.
Yeroo tokko tokko immo kanneen Ogaadeen irra dhufan illee ni qabu, warri Ogadeen kan Jabuutii keessatti ajjefamanis ni jiran, namni humnootii tika nageenyaa Itiyophiyaan qabamee gara Dirree Dawaatti eega geessamee booda amma iyyuu hidhaa keessa jiru jira jedhu, Mr. Paul.
Balaa biraan baqatoota Oromoo irra jiru jedhan, dhimma isaanii Adda Bilisummaa Oromootti hidhanii ilaaluun waan jiruuf carraa baqatummaan fudhatamuu hin argatan jedhan. Waluumaa galatti jedhan Paul, baqattoota hundumaa biyya sadaffaa keessa qubsisuuf yaaliin kan jiru ta’us, Mootummaan Jabuutii garuu jaarmayaa baqatootaa UNHCR gargaaruuf yaalii tokko hin godhu, callisuun mootummaa kunis akka jaarmayaa mirga dhala namaa eegsisuu tokkotti nu rifachiseera, jedhan.
Kan nama aja’ibuu jedhan Paul, aangawonni mootummaa Jibuutii miseensonni maatii isaanii ykn kan gosa isaanii baqataa fakkaatanii mooraa akka seenan gochuun, biyyoota Addunyaa Dhihaa keessa qubsiisanii jireenya gaarii akka jiraatan yeroon itti godhan jira. Kun immoo jaarmayoonni sadarkaa adunyaas ta’e UNHCR baqatoota ija shakkiin akka ilaalan akkasumas of eeggannaa guddaa akka godhan taasisee jedhan ” Djibouti league of human rights” irraa Noel Abdi Jean Paul.
- VOA
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
3 Comments
-
gammadaa huseen said,
halli baqatoonni ija buutii keessa jiran yoo laalle nu warra ollaa issaanii jiruufis yaaddoo ta’e haal;li isaan mudate kun
gama yaman kanattillee hedduu baballachaa ture heree baqatoota oromoo kan du’aafii bishaan nyaa chisuu shamarran gudeeduu fa’atu mullata isin warra dhimmi ilaalutti nuu erguu hin dagatinaa gama yaman ilaal chisee nu warri waraqaa qabnu baa nee galuun rakkisaa ta’e haala kana bal’innaa ibsuuf imeela voa kalloatiin waan hin qabnee hadaraa oromummaa imeela voa karaa teessoop kanaatiin naaf ergaa jdha kan radio isaanii jewchuu kooti
-
Liyaa said,
Obboleesso tesso yeroo mara VOA labsuu ” horn@voanews.com ” jedhuun qunnami.
-
Moti said,
Jalanne dhimmi ati gabaastee kuun Kenyaa Dadaab kessalle akkanumatti itti fuufe jiira. Gama kessaniin dubbachuuf duubatti hindebidhiina.

robotstxt: allowed

filter: keep


text:
Walaloo gootootaa
Gaafa manaa bahu jalqabuma duraa
Haadhaa fi abbaa obboleeyyan mara
Ollaa fi ganda ahliidhaa fi fira
Osoo hin jaalatin sosssobachaa garaa
Dirqamuma ta’eef ka’ee bu’e karaa.
Amna jalqabuuf galaa sinqeeffatee
Manguddoof jaarsooliin eebba eebbifatee
Ijoollee biyyaa fi-qabuun hammatee
“Abshiir jajjabaadhaan” dhaamsa dabarsatee
Osoo ijji boochuu imimmaan haqatee
Takka tarkaanfatuun if duuba mil’atee
Harka hafarsuun nagaya dhaammate.
Ifumaan dubbachuun if keessat-guungumee
Kaayyoo manaa baheef ifiin ifitti himee
Galmaan akka gahu fuuldurat-tilmaamee
Firii argamsiisuuf amna dheeraa deeme.
Akka bakkaan gahu abdiin jala muree
Laggeenii fi gaarreen tulluudhaa fi raaree
Hunda qaxxaamuruun hallayyaa fi qarree
Qorraa-aduun janne ganamaa fi waaree
Dukkana cillimiin obsuun dhagaaf qoree
Bineeyyii hahhamoo miliqee irraa goree
Rakkoo beelaaf dheebuu ciniinnachaa sabree
Irra hin kaayyanne yoo lubbulleen dabre;
Kaayyoo kaayyeeffateet arguu saba furee.
Bu’aa ba’ii meeqaan oliif gad meeratee
Mukkeen adda addaa kan arge sooratee
Yoo dhabellee dhiisee obsuun ciniinnatee
Bineensa bosonaa hiriyaa godhatee
Qorra hamadayaan baala haguuggatee
Abdii osoo hin kutin daranuu onnatee
Qananii jireenyaa achuma godhate.
Qabeenya horatee jiraachuu hin dadhabne,
Bultii ijaarratee ilmaan horuu hin yaanne,
Sodaa diinaatiif mataa gad hin qabne,
Rakkoo itti galteef harka hin kannine,
Bu’aa ifii laalee lammii isaa hin ganne,
Roorroo adawwiitiif sabarraa hin baqanne
Lubbuu isaa takkittii isaaniif if kanne.
Inni suni goota goota Oromootii
Kan saba dammeeysee qabsaawe dhugatti
Kan lubbuu isaa dhabe daandii haqaarratti
Wareegamni isaanii wareega seenaatii;
Kanumaaf yaadanna baraa fi baratti.
Sirna gita bittaa fonqolchuuf muratee
Bilisummaa arguuf hawwiidhaan tashatee
Galii osoo hin argin kan lubbuunsaa baate
Dhugaaf manaa bahuun dhugarratti kutee
Arra Oromoonnis isaanumaan boontee
Kanumaaf bara-baraan wal gahuun yaadatte.
Daandii haqaa saaquun nutti garsiisanii
Addaan hin baanuun gurmuun tokkoomanii
Waliin wal qabachuun walumaan dhumanii
Dhaloota ammaatiif fakkeenya tahani.
Tasa hin hifanne hin sodaanne diina
Tirachaati ture qabsoo teenya tanaa
Gootoota qaqqaalii kanneen nuuf gaachanaa
Wabii bilisummaati isaanumaan boonnaa
Dagatamuun-tahan barayyuu yaadanna.
Dagatamuun-tahan barayyuu yaadanna.
““““““““““““““““““““““““““““““““““““““““““““““““““““““““““““““““““““““““
Najiib Zannuun
(Marsimoonaa)
2 Responses to Walaloo gootootaa
-
Walaloo haalaan dhaamsa guddaa qabdu, obbo Najiib guddoo galatoomi gootonni qabsoo Oromoof wareegaman dhugaan yoomuu yaadatamuu qaban. I.U.Of!!
-
Yaa ummata keenna nuti abbota keenna irraa bilisummaa dhaalla ilmaan teenna ammoo gabrummaa dhaalchisuuf ta’aa jirra hamma yoom gabroomna? Oromoo ka’i wal kakaasi qabsaawaa gargaaruunuu qabsoo tokkoo hun keenna gara qabsoo oromootti haa fuulleffannuu!


text:
Maaljechi “Walabummaa” fi “Bilisumma” Garaagaraa?
Qooqoti lamaan “walabummaa fi bilisummaan”guutummaa biyyaa keessatt rimsama tokko ifsuuf dhimma itt bahama ture. Kan too’annoo, olhaantummaa yk dhiibbaa qaama biraa jala hin jirre akka fedha ofiitt jiraatu jechuuf tajaajilu. Gandi tokko isaan keessa tokkoti caalaa dhimma baha ta’a. “Sillichaan qalqalloo qalqalloon silichaa” isa jedhan sana hin darbu. Oromoon Maccaa tokko yoo “walabicha Walabuu” ofiin jedhu yk qabsaawaan tokko “dirre bilisoomte” jedhu akka qooqoti kun saala fi akaakuun utuu adda hin baasin hundaaf dhimma itt bahamu agarsiisa. Qooqoti balchummaa, birmadummaa, luba baasa, ofiin bulummaa, gaddhiisaa jedhanis kanuma ifsu. Garuu Ofiin bulummaan diddaa haala jiruf sarmu dhiisuu yoo ta’u, gadhiisaan hidhaa keessaa gad dhiifamuu agarsiisa. Akka dambooba dhabuutt kan laalan jiru. Luba bahunis koolummaa irraa walaboomu agarsiis. Qooqoti kun afaan English keessattis “independence, freedom, liberation” jedhamani hala hundaaf maljecha walfakiif dhimma itt bahama. Fakkeenyaaf “independence of Oromiyaa, freedom of Oromiyaa, liberation of Oromiyaa” jechuun waanuma tokko. Akka biraattis yoo dhihatan, waliindeemaa saanii keessatt qayyabatamu. Kan kaaneef “walabummaa fi bilisummaaf” waan ta’eef isaan haa caqasnu.
Kurnan lamaan darban keessa “walabummaan” biyyaa “bilisummaan” ummataaf kan jedhu golee ta’e keessaa darbatamnaan hedduun gaaffii malee baasaa baranee (fashionable) ta’innaa jedhanii dhimma itt bahuutt ka’an. Obsaan dhaabbannee dura kan nutti dhufe qorqoruun hafee tasummaan hurrisa darbu waliin didichuun barsiifata nuu ta’ee jira. Qooqoti dhiibbaa hala hawaasa keessaa, barreessotaa, malbulcheessota, malraagotaa kkf. dhawaatan akka danaan itt bahu fi maljecha jijjirrachuu fi haaraan umamu dandahu beekamaa dha. Beekaa gara dabarsuufis kan jijjiiran jiru. Haa ta’u malee rimsama haaraan yoo baheef fulduraaf m alee kan darbe irratt jijjiirama fiduu hin danda’ani, raga sobaa uumuu danda’uu. Kurnan lamaan dura barruulee fi jechooti turan qooqota lamaan waljijjiiruun waanuma tokkoof dhimma itt bahama jirate. “Biyyaa fi ummataaf” jechuun dhiheenya tolfame.
Kan kana hubachiisuun barbaachisaa ta’e ofumaa miti. Seenaa qabsoo bilisummaa Oromiyaa furaa haaraa kanatt dhimma bahanii dabsuuf kan yaalan waan dhalataniifi. Addi Bilisummaa Oromoo (ABO) maqaa sochii malbulchaa diina ofirraa faccisuuf eegalameeti. Akeeki saa Rebublika Oromiyaa bilisa ofiin bultu demokratoftuu kan ummati see walabummaa fi walqixxummaan keessa jiraatu gad dhaabuuf. Daayi qabsaawota see bulcha halagaa jalaa baatee mootummaa ofii akka dhaabbatu gochuu dha. Sun erga ta’ee hariiroon ummatoota Afrikaa olla waliin qabaatan maal akka fakkaachuu dandahu himamee ture. Kanneen maaljecha haaratt dhimma bahuun bilisummaa malee walabummaan hin gaafatamne jechuu fedhan jiru. Sanaaf sagantaa dhaabichaa irra deebi’anii yoo ilaalan deebii ni argama.
Yooma akki qooqoti dhimma itt bahame mamsiisaa dha jedhama ta’e hardha maaltu taliilessuu dhowwa laata? Waan darbe wal haaluun yk micciiranii dhiheessuun ni danda’ama. Garuu Oromiyaan bulcha diinaa jalaa baatee mootummaa walaba akka dhaabbatu fedha sabichaa taanaan eenyuu akka hin qabsoofneef kan dhowwuu hin jiru. Seenaa qabsoo walkaa jaarraa ummatichi halagaa jalaa bahee bilisummaan jiraachuuf gaggeeffate haquun yaalamaa jira taanaan qooqotatt fura jijjiiruun utuu hin ta’in ilaalcha amma qabaniin gadi bahuu dha. Seenaa kaayyoo jaalbiyyooti itt cichaa jiran jajallisuun rakkisaa akka ta’e yaa’a qabsoo keessatt argameera. Kan irratt xiyyeeffatame sanaan ABO diiguu taanaan eenyummaa ofii saaxilu malee milkiin hin ba’ani. Kan fedhe walabummaan biyyaaf, bilisummaa ummataaf dhimma itt bahun ni buhaarsaan taanaan mirga saati. Kan kana keessatt anja hin agare akkuma dudhaan dhimma itt bahamaa dhufeett itt fufuun mirga abbaati. Yoomiyyuu waan barbaadnu caalaa nuu ifsuu danda’a gara jennutt dhimma baana. Kan barreessu yk dubbatu akka barbaadett yoo dhimma itt bahu kan dubbisu yk dhaggeeffatu akka waliindeemaa saatt furachuu danda’a.
Maaljechi qooqota kantaree hin hafu. Haala waliin guddataa fi badaa deemuus ni danda’a. Haala tasa as bahe tokko akka namaa golguuf qooqa jirutt yk haaraa uumanii dhimma itt bahuun waan ilmaan namaa godhaa dhufani. Jechi walabummaan biyyaaf, bilisummaan ummataaf jedhu garuu rimsama haaraa golguuf utuu hin ta’in ilaalcha malbulchaa addaa irratt hundaaweetu. Kan uumaniif yeroo sana dhimma baaseera ta’a. Bulee garuu qaxxisa maltuuf dhaabata ta’aa jira. Jechi malalalchiissaan bilisummaa fi malee walabummaaf dhaabbanne hinbeeknu jedhu sun fudhatame se’ameetu. Ittansee akkuma “ashannafa’ fi achanafan” dhaabota Habashaa lamaaf maqii ta’e wal haleelchisaa bahe kunis akka hin taane eeggachuu dha. Akka qooqotaatt dudhaan Amaarri kaabaa” achanafa, kan kibbaa ashanafaatt” dhimma bahu turani. Qabsaawota gidduutt walabummaa fi bilisummaan maqii ta’uf deemu, garuu ummataaf adda addummaa hin qaban, kan malteen feetus kanuma. Jara dhimma fi ulfina sabaa dhaabbatanin walfakaatanii itt dhihaachuufi. Akeeki keenya tokkuma jechuuf deemu.
Afaan keenya baldhaa dhaa barbaadnu caalaa ballifnee feenu maljecha qooqotaa akka amma dhihaatett dhiphisne dhimma itt bahuu ni dandeenya. Walitt dabaluu fi gargar cabsuunis qooqota haaraa uumnee ittiin caalaa of ifsuu kan nu dhowwu hin jiru. Garuu gana kaayyoo sabaa mijjeessuuf malteen tolfamu fudhatama hin qabu.“Bilisummaa fi walabummaa”abba tokkooti akka biraatt dhimma itt haabahan malee ummati abbaa itt ta’e kan beeku haalaa fi waan tokkichaa ifsu saniiti. Ayyaana akaakileen kan dubbannu sanaani. Gabaabaatt “balchummaa, bilisummaa, birmadummaa fi walabummaa” jechuun, kan too’annoo, olhaantummaa yk dhiibbaa qaama biraa jala hin jirre akka fedha ofiitt jiraatu rimsama jedhu ifsuuf walqixxee dhimma itt bahama. Tokko tokko akka ganda gandaatt caalaa dhimma itt bahamuu danda’a. Sun wanuma tokko jechuuf malee namaa, lafaa, qoolloo qilleensaa fi binoo waan jedhu hin qabu. Qooqa kamiinuu hanga wal hubannoon jirutt, waliigalteen akka haalaatt dhimma itt bahuf mijjeessuu kan nu dhorgu hin jiru. Kan jibbamu ummata afanfajeessuuf dhimma itt bahuu dha. Barreessitoota, kiloloota, qorattoota fi walaleessitoti keenya sanaaf hedduu gumachaa jiru, egereefis abdii guddaa irraa qabna. Afaan keenya caalaatt nagaa, araaraa fi misoomaaf garaa qulqulluu fi gamnoomaan haa guddifanu.
Ulfinaa fi surraan dabaankufootaaf; walabummaa, walqixxummaa fi bilisummaan kan hafaniif; nagaa fi araarri Ayyaana abboolii fi ayyoliif haa tahu!
Ibsaa Guutama
Gurandhala 2013
Ibsaa Guutama miseensa dhaloota saganta ABO isa jalqabaa baasan keessaa tokkoo


text:
WASHINGTON,DC
—
Godinaaleen Oromiyaa dhiyoo tana ‘Guddattoota Oromiyaa’ jedhanii ijoollee gannii 17 Shaashamanneetti wal dorgomsiisaa baahan akka bulchiinsii atileetiksii Oromiyaa jedhutti dorgommii tana bulchiinsa Shaashamanneetti moohate.
Kaayoon dorgommii tanaa akka bulchoota atileetiksii Oromiyaa keessaa obboo Neggaa Tujubaa jedhutti atileetoa dorgommii shaampiyoona Itoophiyaa dhiyaachuuttii jirutti Oromiyaa fulaa bu’anii dorgoman qopheessuu.
Gama kaaniin ammoo gareen kubbaa miilaa Itoophiyaa waancaa addunyaa bara 2014 dabruuf qophii jirtu, dhiyoottuu qophii waancaa Afrikaa bara dhufu Afrikaa Kibbaatti tapahtaniif qophaahuuf torbaanuma kana keessa Riwaandaa waliin taphatti.Akka leenjisaan gareen tanaa obboo Sewuent Bishawu jedhutti, “Rwaandaa moohachuuf shakkii hin qamnuu harka 100 moohannaa hin shakkinu.”
Taphataan kubbaa miilaa English Premier League
beekamaan amma garee Turkish keessa tapahtu Didier Diergoba biyya isaa IVORY COAST-ti-haawwanii fi ijoollee dubraatii hospitaala shan jaaruuf qophii jira.Hujii tana dooalra Amerikaa miliyoona shanittiitti itti baha.
Mee tana ammoo caqasaa


text:
Dhaabni siyaasaa haaraan hogganootaa fi miseensota ABO duraanii of keessaa qabuu fi Obbo Leencoo Lataan hoogganamu eega hundeessama isaa fi kaayyoo qabsoo isaa ibsee booda, Addi Bilisummaa Oromoo garee Obbo Daawud Ibsaan hoogganamuu fi garee Obbo Dhugaasaa Bakakkoon hoogganamu of keessaa qabu immoo, “Har’as Boorus Biyti Teenya Oromiyaa, Uummatni Keenya Oromoo, Kaayyoon Keenyas Bilisummaa dha,” mata-duree jedhuun ibsa baase.
Dubbi-himaan Adda Bilisummaa, Obbo Boruu Barraaqaa, waa’ee ibsa kanaa gaaffii fi deebii Raadiyoo Sagalee Ameerikaaf kennaniin, “mata-dureen ibsa keenyaa kaayyoodhuma ABOn jalqabuma – bara 1976 irraa qabatee qabsoo isaa geggeessaa ture. Kanuma irra-deebinee uummata keenya hubachiisuuf jecha ibsa san baasne” jedhan.
Waa’ee mirga hiree-murteeffannaa uummata Oromoo irratti ejjennoon ABO maal akka ta’e gaafatamanii, dhaabni isaanii mirga hiree-murteeffannaa uummata Oromoo akka deggeruu fi sanaafis akka qabsaa’u eeranii, “garuu, uummatni tokko kan hiree ofii murteeffachuu danda’u yoo bilisummaa qabaate, yoo gama hundaan mirga guutuu argate qofa,” jedhan – Obbo Boruun.
Addi Bilisummaa Oromoo yoo qabsoo isaatti milkaa’ee sadarkaa murtii kennuu irra gahe, tarkaanfiin isaa itti-aanu maali? Ripublikii Oromiyaa gad-dhaabuu moo uummatni Oromoo Ripublikii Oromiyaa walaba gad-dhaabuu fi sirna dimookitaatawaadhaan uummatoota Itiyoophiyaa ka biroo waliin jiraachuu keessaa akka filatu carraa kennuu dha? Gaaffii jedhuuf ennaa deebisanis, “Addi Bilisummaa Oromoo akka dhaabaatti kaayyoon keenya Ripublikii Oromiyaa walaba utubuu dha. Garuu, san dura uummataaf mirga hiree-murteeffannaa kennina. Yoo uummatni “lakkii, saboota Itiyoophiyaa ka biroo waliin federeeshinii yokaan konfedereeshiin jiraachuu naaf wayya?” jedhe, murtoo isaa dura hin dhaabannu. Guutumaatti simannaaf,” Jedhu.
Toftaan qabsoo ABO bifa hundaan ta’uu ka dubbatan, dubbi-himaan dhaabichaa – Obbo Boruu Barraaqaa, “Garuu, irra-caalaa qabsoo hidhannootti fuuleffannee jirra. Mootummaa marii nagaa didee, qawween ukkaamsuutti bobba’e kuffisuuf mariin nagaa qofaa isaa hin hojjetu,” jechuun ibsan.
Gaaffii fi deebii guutuu as irraa dhaggeeffadhaa.


text:
Radiyoon Marii gaaffii fi deebii Obbo Leenco Lataa waliin gaafa 05-12-2012 godhe
Radiyoon Marii Biyyaa Marsaa Oromian Explorerin qophawee torbanitti guyyaa tokko sanbata xiqqaa ykn saftii sa’a tokkoof sagantaa afaan Oromoon dabarsu kunoo ifatti jalqabee jira.
Radiyoon Marii Biyyaa falma ummanni Oromoo hiree murteeffannaa isaaf baroota dheeraaf gochaa turee fi jiru irratti, akkasumas hala amma qabsoon bilisummaa Oromoo keessa jiruu fi egeree qabsoo kanaa irratti kan xiyyeeffate dirree marii ilaaf ilaameeti. Radiyoon Marii Biyyaa hayyoota, beektota qabsa’oota fi keessumoota adda addaa afeere dhimma biyyaarratti marii waliin godhun dhaggeeffatoota isaaf dhiheesa. Itti dabalees tattaaffii dagaagina, aadaa, og-barruu fi seenaa Oromoof ta’aa jiru keessattis hirmaannaa isaa ba’uuf kan hojjetu radiyoo walabaati.
Fuuldura deemuuf of-duba millatu jedhu mitiire. Radiyoon Marii Biyyaa Sagantaa isaa isa jalqabaa kana keessatti Itti Aanaa H/D ABO duraanii obbo Leencoo Lataa waliin gaaffii fi deebii godhe fudhatee dhihaateera. Obbo Leencoos gaffii fi deebii kana keessatti haala deemsa qabsoo bilisummaa Oromoo waggoota 40n darbanii, haala amma qabsono keessa jiruu fi egeree qabsoo kanaa irratti yaada xiinxalaa kennu.
Radiyoo Marii biyyaa kana dhaggeeffachuufis liinkii kana xuqaa http://youtu.be/6jlyjCYO6uk
Yaadaa ykn gaaffii yoo qabaattan bilbila ykn email keenya armaan gadiin nu qunnamaa:
Bilbila 404 424 4851
email: dhugaahima@gmail.com,


text:
Waldaa Artistoota Oromoo: Waamicha Walgahii fi Qophee Bashannanaa
Waldaan Artistoota Oromoo fi Waldaan Manguddota Oromoo Minnesota; jarmayaalee hawaasa kan akka Waldaa Qorannoo Oromoo (OSA), Waldaa Dargagoota Oromiyaa (OYA), Waldaa Dargagoota Oromoo Idlee Addunyaa (IOYA), Waldaa Musilimoota Oromoo, Waldaa Kirstiyaana Oromoo, Waldaa Waqeefata Oromoo fi Gumii Lammiwaan Oromoo Amarikaa (OACC) wajjin walta`uun walgahii ummata Adoolessa (July) 16, 2011, sa`aa 11:00 w.d jalqabnee Minneapolis- Minnesota keessatti qopheessa jira.
Guyyaa: Adoolessa (July) 16, 2011, sa`aa 11:00 w.d. (AM)
Bakki:
Waltajjii Hawaasa Oromoo (Oromo Community Center)
465 Mackubin Street
St. Paul, Minnesota 55103
Walgahiin kun Mooraa qabsoo bilisummaa Oromoo keessatti nagaa fi araara buusuu fi akkasumas ABO tokkoomsuuf deemsa aaraa maanguddoota Oromoon deemaa ture tumsuuf itti fufiinsa qophee waldaan Artistoota Oromoo yoo ta’u, beeksisni kun dhimma kana ilaalchisee qophee Waldaan Artistoota Oromoo Adoolessa 21 bara 2011 Minneapolis Minnesota keessatti qopheessuuf beeksisa baasee ture kan bakka bu’uu dha.
Walgahii kana irrattis, bakka bu’oonni Bu’uressitootaa fi Miseensota Buleyyii ABO jaarsumaa kana gaggeessaa turanii, Bakka bu’aan Waldaa Qorannaa Oromoo (OSA), Beektonni Oromoo guyyaa kanatti afeeraman, akkasumas; bakka bu’oonni jaarmayoota Oromoo maqaan isaanii olitti tarreeffamee jiru barbaachisummaa araaraa fi nagaa mooraa qabsoo bilisummaa oromoo kana irratti haasaa akka taasisaniif afeeramanii jiru.
Dhaabonni ABO lamaan kanneen wal-ta’iinsa kana mallatteessanis, Waliigalteen araaraa Bitootessa 12, 2011 labsamee sun maaf akka yaadametti xumuramuu akka hanqatee fi walumaa gala dhimmi araaraa kun ammatti sadarkaa maaliirra akka jiru ilaalchisee ibsa akka kennaniif afeeramanii jiru.
Itti dabalees sagantaan bashannanaa artistoota Oromoo bebbeekamoo kanneen Northa Amerikaa fi Awurophaa irraa dhufaniin qopha’aa jirus isin bashanansiisuuf qophee isaa xumurachaa jira. Guyyaa fi bakka isaa yeroo gababa keessatti isin beeksifnna.
Kanaafuu Adoolessa 16 bara 2011 ganama sa’a11: am irraa jalqabee sagantaa qabnu kana irraa qooda fudhachuu akka dandeessaniif, ammumaan baallama keessan nu waliin akka sirreeffattaniif kabajaan isin afeerra.
Tokkummaan Humna!
Koree Qindeessituu
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
2 Comments
-
Bogale.from agaro said,
Yaanni amma ka’e sammu ijollee oromoo akka oromiyaaf oolu taasisa waan ta’eef guddaa galatoomaa!!!
-
Hambisaa Tulluu said,
Gochaan keessan kan rukuttaa Onnee Uummata Oromoo hubatuu fi haala yeroo waliin adeemu waan ta’eef nama boonsaa jabaadhaa!!Tokkummaan Humna.!


text:
The Human Rights League of the Horn of Africa (HRLHA) would like to express its deep concern over the negligence of both the federal and regional governments in Ethiopia regarding the violence that has been going on for about six months against the Oromos in Eastern Hararge Zone of Oromia Regional State. Read More
After the activist group in the name of the oromo Oromo Dialogue Forum (ODF) has announced the formation of a new political organization called Oromo Democratic Front (ODF) or Adda Dimokiraatawaa Oromoo (ADO) on March 28, 2013, the newly formed Oromo Democratic Front held its first public gathering in Saint Paul, Minnesota on march 30, 2013 for the first time according to reports. According to the same report this meeting has attracted unseen large crowd.
According to reports by Hegeree Media, many of the audience at the gathering in Minnesota lodged critical questions such as: Why launch ODF now? Great idea but how are you going to put your program into practice? Why should we trust you this time? Why the OLF flag? Can an empire be democratized? When did you begin to entertain this idea? Why did you not try to fix OLF? The same report has said most of the attendant have been satisfied by the answer given by the ODF/ADO leaders. The announcement circulated by ODF/ADO in Afaan Oromo and in Englisch is presented belowo
Nuti, miseensonni Kora Bu’uressaa Adda Dimokiraatawaa Oromoo (ADO) sochii politikaa Oromoo haaraya dhugoomsuu keenya labsina. Sochiin haarayni kunis, kan haqa Oromoo fi saboota Itophiyaa maraaf falmu ta’a. Tarkaanfiin fudhanne kun seenaa qabsoo bilisummaa Oromoo keessatti boqonnaa haaraya saaqa. Kana qofa osoo hin taane, empayerummaa Itophiyaa hundeedhaan buqqisee sirna federalummaa demokraatawaadhaan bakka buusuu akeekkata. Read more
DECLARATION OF THE OROMO DEMOCRATIC FRONT (ODF)
We, members of the Founding Congress of the Oromo Democratic Front (ODF), announce the launching of a new Oromo political movement that advocates justice for the Oromo and all other nations in Ethiopia. The founding of ODF ushers in a new phase in the Oromo nationalist struggle with the objective of working for the transformation of the Ethiopian state into a truly democratic multinational federation equitably owned by all the nations. READ MORE
Magalaa Munshin-Germany, keessatti gaafa Amajjii 5 bara 2013 miseensoota dame TBOM ykn Tokkummaa Baratoota Oromo Munichin waree booda kabajjae olee. Ayyaanni guyaa Waraaana Bilisummaa Oromoo /WBO/ Jarmani – magaalaa Munshin keessatti sirna hoo’aan kabajamee ooluun seena yeroo dheera ta’uun isaa ni yaadatama.
Haata’uu malee jequmsa fi haala yeroo amma jiru keessatti miseensootin TBOM rakkina tokko malee fi jequmsa tokko malee gamtaadhaa guyyaa WBO kabajjani jiru.
Guyyaa WBO Amajjii 1, kana kabajamuun duratti Ayyana guyyaa kana mangudootiin ebba akka bannani afferamani sirni kabajji guyyaa kana shaman ykn dungoon eegaa ifee booda ebban banamerra.
Itti annisudhan faruun alaaba Oromoo farffame daqiqqa murasafi yaadannoo gootowwan qabso bilisummaa Oromoo irraati lubuu isaan gummataniif yaadannoon godhame jira.
Akkasumas seena qabeesumama guyyaa kana warranna WBO keessatti jaalen qoda gudda fi dirqamma baha turan jaal/Kasim Ali seenaa Ayyaana Amajjii 1 ykn guyya WBO ilaalchisanii ibsa kenneen keessatti guyyaan kun guyyaa yaadannoo humni kaayyoo fi cichoomina qabu rakkoon injifatamee faca’uu akka hindandeenye itti dhugoomse ta’uu hubachiisan jiru:
Kana malees guyyaa seena qabeesa kana ayyaneefachuuf miseensoota TBOM fi koree qindeesitu Ayyana kanaattif galaata onee irra madee dhiyessudhaan ibsa godhani jiru.
Akkasumas guyyaan WBO Amajjii 1, ayyaana tokko kan maqaa isaan sadarkaa dhaabaatti bara baraan ayyaaneeffatu akka qabaatu kan murtaa’e Amajjii 1, 1980 ta’uu kan yaadachiise, guyyaan kunis erga gaafasii kaasee, dhaaba keessatti kabajamaa akkuma har’a gahe fuuldurattis kabajamuun isaa kan itti fufu ta’uu ibsan jiru.
Miseensoti n TBOM ayyaana guyyaa WBO kana irratti hirmaatanis gaafif yaada gabaasaa kennaniin, Amajjii ayyaaneffatan haala WBOn keessa dabre, amma immoo qabsoo hadhawaa diinaa wajjin godhamaa jiru akka wal yaadachisan addeessaniiru.
Itti anisse qabsawwan ni kufa, qabsoon itti fuffa yaada jedhu irratti walgaluun hanaga sabi Oromo abba biyyummaa isaa dhugefatutti akka boodatti hindeebine mirkessana.
Guyyaan WBO yeroo ayyaaneffannu WBO jabeessuuf akkuma baratame waan dandeenyu maraan akka birmannu waadaan galaniru.Yeroo amma kana sochii ummatin motummaa TPLF irratti geggesu ciina akka dhabatanu murteewwerra.
Gadan Gadaa Bilsummatti!
Injifannoon Ummata Oromoof!
Amajjii 1, Guyyaa WBO ti! Haa lalisuu!
Amajjii 5, bara 2013
Munich-Germany
Mariin Oromoota biyya Jarmanii fi ollaa ishee keessa jiraatan gidduutti qindoomina Waltajjii Marii Oromoon biyya Jarmanii magaalaa Frankfurt keessatti gaafa 10.11.2012 geggeefame milkiin xumurame. Mariin kun walgahiilee kanaan dura deemaa turan mara irraa kan adda isa taasisu baayyina hirmaatotaa fi hirmaannaa ho`aa isaan agarsiisaniidha. Marii kana kan haasaan banan I/ HD ABO duraanii kan ta’an J/Leencoo Lataa ogaa tahan Dargaggoo Oromo obbo Garasuu Tufaa fi Obbo Daawey Ibrahim warra marii kana irratti barumsa kennan keessatti argamu. Hirmaatoti marii kanaa J/Leencoo Lataa fi jaallan biroo barumsa kennuuf dhihaatan Jaalalaa fi kabaja guddaan harka walitti rukutuun erga simatanii booda marichis mata dureelee :- Deemsa a Qabsoo Bilisuummaa Oromoo haga amaatti keessa darbe, amma keessa jiruu fi egeree isaa; Haala siyaasa Impaayera Itophiyaa yeroo ammaa; Haaromsa aadaa qabsoo bilisummaa Ormoo haga ammaati ture xiinxaluu ka jedhu turan. Calqaba irratti maricha banuun J/ leencoo Lataa mata duree deemsa QBO fi mul`ata toftaa qabsoo haaraa jedhu jalatti QBO eessaa kaheeeessa akka gehee jiru erga ibsanii booda mirga hiree murteeffannaa ummata Oromoo fi saboota biroo Impaayera Itophiyaa keessatti argaman dhugoomsuufNQBO bakka amma itti hadoodee jiru kana irraa haarawee fuuldura tarkaanfachuu akka qabu ibsan. Kanaafis sabni Oromoo mirgoolee haga ammaatti wareegama guddaan galmeefate kana jabeessuun akka qubsuma, qabeenyaa fi baayyina isaatti mirga hiree murteeffannaa isa hafe dhugoomsuufis tahe jijjiirama haaraa fi nagaa waaraa fiduuf murteessaa tahuu isaa jala muranii jiru. J/Leencoon maalummaa bulchitoota Impaayera Itophiyaa duraaniis taahe ka amma jiru qeeqanii biyyattii keessatti jijjiirama maqaa malee jijjiiramni hundeehaga ammaati waan hinjirreef ammayyuu mirgi ambummaa (citizenship rights) akka walqixatti hinkabajamin fakkii kennuun addeessan.Xumura irrattis qabxiillee torba ka ilaalcha siyaasa haarayaa kana kabiroo irraa adda baasu erga tarreesanii booda hirmaatoti marii kana akka irratti marihatanii qeeqa ijaaraas tahe waan kanarra fooyawaa yoo jiraate akka dhiheesan jechuun haasaa isaanii gudunfan. Itti aansuun obbo Daawey Ibrahim s karaa gama isaanii haala amma Itophiyaa keessa jiru yeroo ibsan waan mootummaan TPLF bifa gara garaan ummata Oromoo irratti dalagaa jirtu tarreesanii gochaan ishee kunis ka sanyii Oromoo balleesuuf xiyyaafate jedhanii jiru.
Obbo Garasuu Tufaas haaromsa aadaa QBO haga ammaatti ture fakeenya gara garaa kennuun erga ibsanii booda aadaan qabsoo kun guddinaa fi jijjiirama adunyaa duukaa haaromuu ykns Transformed tahuu akka qabu addeesanii jiru. Kanaafis qabsaawonni Oromoo laphee qulqulluu fi sammuu banaan akka bifa qabsichi itti deemaa turee fi jiru ilaalan yaada dhiheessanii jiru. Hirmaattotni walgahichaas gaaffilee qaban mara erga dhiheessanii fi yaada qaban yeroo fudhatanii dhifatan booda maree bal’aan ta’uun wal gahichi akeeka yaamameef guutuun milkiin xumurame.
Korri TBOJ waggaa wagaatti kan adeemsifamu inni 37ffaan magaalaa Münchenitti guyaa 08.09.2012 waaree booda sa’a 14:00 irraa eegalee hanga sa’a 18:00tti haala gaarii dhaa fi ho’aa ta’een gegeeffameera. Korri kun eebba bakka bu’oota damee amantii Kiristaanaa, Islaamaa fi Waaqefataan erga banamee booda yeroo itti fufu, waltajjii gegeessuudhaan kan qooda fudhate Jaal Qasim Ali, haala korichaa ilaalchisuun ibsa kan kenne akkasumas gabaasa waggaa kan dhiyeesse Jaal Mekonen Gurmeessa yeroo ta’an Jaal Mulugeta Giragn mata-duree, ‘Guddina Siyaasa tokkoo keessatti Ga’een Uumataa maal?’ jedhu irratti barumsa ball’aa gad fageenyaan hubannaa namaaf kennu kennaniiru. Kora kana irratti miseensoon harka sadii keessaa harki lamaa ol argamuun yeroo qooda fudhatan gaafii fi deebiin gegeefamuudhaan hubachiisi ball’aan godhameera. Itti dabaluudhaanis korri kun koree TBOJ kan waggaa itti aanuuf hojii gegeessan filatee sagantaan guyichaa sirnaan xumuramee ooluu isaa isin hubachiisaa.
Websites Links Associated with Oromia and the Oromo People
News and Current Affairs
Political Affairs
Human Rights
Oromo Communities


text:
Archive for August, 2010
August 29, 2010 at 10:08 pm · Gadaa.com
According to information posted on Sudan Tribune, the dictatorial Woyane regime has moved its kangaroo court trials behind closed doors; the regime preposterously puts the label of "terrorism" to persecute Oromo and Ogadenian civilians opposing the regime's policies of mass murders and crimes against humanity.
August 29, 2010 at 6:05 pm · Gadaa.com
Walaloo Hundasa Lammessa
Walaloo Hundasa Lammessa: Yaadannoo Eebbisaa Addunyaaf
Maqaan boollaa oli!
Dhalatanii guddachuun
Guddatanii darbuun
Jiraatanii du’uun ykn
Osoo hin jiraatiin darbuun
Yakka harka namaan baduun
Mirga jireenyaa sarbamuun
August 29, 2010 at 2:30 am · Gadaa.com
Gadaa.com Reporter
Habtamu Lamu, one of the rising star Oromo singers, has been busy over the last year – shooting music videos for his freshman album Kommee that was released on CD’s in July 2009.
At the 2010 Oromo Summer Festival in Seattle, Washington, Habtamu released his new music videos on DVD, titled Tokko Qabna. Tokko Qabna was directed by Roba Geleto of M&R Productions, a Portland-based company with over six years of graphic design, video production and web design experience.
August 29, 2010 at 1:55 am · Gadaa.com
Irreechi 2010 akkuma kana duraa tti haala o'aan magaala Lausanne, Hora Ouchy qarqara tti gaafa 19.09.2010 waan ayyaaneffamuuf sabboontonni Oromoo biyya Switzerland fi naannoo jiraattan sagantaa kana irratti akka nuuf argamtan kabajaan waamicha siniif goona. Koottaa waliin haa irreeffannu, aadaa keenya haa guddifnnu, Oromummaa haa cimsinu!
Sagantaan kun sa'a 11:00 kaasee hamma sa'a 14:00 tti geggeeffama. Hin dagatiinaa!
Irreecha 2010, Ouchy (Lausanne), Switzerland
- OromoTimes Media
August 29, 2010 at 1:05 am · Gadaa.com
WAO (Waldaan Artistoota Oromo) qophee isaa kana itti fufuunis Fulbaana 25 bara 2010 Washington DC irratti walgahii ummataa fi galgala aadaa kan artistootni Oromoo baayyinaan irratti argaman qopheessaa jira.
Walgahii mare hawaasaa kana irrattis, bu’ureessitooni ABO duraanii: kanneen akka Obbo Leencoo Lataa, Obbo Xahaa Abdii, Obbo Diimaa Nogoo, Obbo Ahimed Huseen, bakka bu’oonni hawaasa Oromoo North Amerikaa fi hayyonni Oromoo argamuun barbaachisummaa araaraa mooraa qabsoo bilisummaa Oromoo, tokkommaa hawaasa oromoo fi qabsa’ota isaa irratti ibsa barbaachisaa kennu.
August 28, 2010 at 11:22 pm · Gadaa.com
A new bill "to reaffirm United States objectives in Ethiopia and encourage critical democratic and humanitarian principles and practices, and for other purposes" was introduced in U.S. Senate by Sen. Russell Feingold (D-WI) with Sen. Patrick Leahy (D-VT) as a co-sponsor on August 5, 2010. Sen. Feingold is the chairman of the Senate Sub-Committee on African Affairs.
The bill (number: S.3757 of the 111th Congress) has been referred to the Committee on Foreign Relations. A similar bill, S.3457 of the 110th Congress, was killed by lobbyists heavily paid by the government of dictator Meles Zenawi in 2008; as much as $4.4-million ...
August 24, 2010 at 1:35 am · Gadaa.com
Jawaar Siraaj Muhammad*
Marii dhiheenya kana godhamte takkarraa akkaan hubadhetti sadarkaan qulqullina barnoota Afaan Ingiliizii kan naannoo Oromiyaa keessatti barsiifamu daranuu hammaachaa dhufuun waan nama yaachisu tahuu isaati. Komiilee kanneen keessaa ijoon:
August 24, 2010 at 1:23 am · Gadaa.com
Qopheessaa Jaallannee Gammadaa | Washington, DC
Imaammata barnootaa tokko, akkaataa adda addaan hojii irra oolchuutu nu miidhe jedhu baratonni Oromoo. Angawoonni Oromiyaa garuu, fedhii uummataa hojii irra oolchine jedhu.
August 23, 2010 at 8:32 am · Gadaa.com
Abdii Boruutiin*
Dhimmoonni lamaan “paradigm shift” fi “All-Inclusive-Alliance” ajandaa marii yeroo ammaa ta’anii akka jalqabamanitti amma illee ittifufaa jiru. Keessumaayuu marsaa gadaa.com irratti marii oo’aan godhamaa jira. Waayee kana ilaalchisee yaadoleen gara garaa namoota adda addaarraa dhiyaachaa jiru. Akkan hubadhetti, marii gaariin waan deemaa jiru natti fakkaata. Mariin akkanaa kun ammoo mala gara garaa fidee, kana keessaa furmanni tokko cuunfamee ba’ee, bu’aa tokko akka fidu abdiin qaba. Waan tokkorratti waliigalamee, waliin mormuun dhaabbatee, walirratti duuluu fi humna walii dadhabsiisuun hafee, haala tasgabbii fidu uumuunuu bu’aa guddaa dha. Wanti biraa haala tasgabbaa’u kanarratti hundeeffamee, sadarkaa sadarkaa dhaan ittifufuu danda’a jedheen yaada.
August 23, 2010 at 7:47 am · Gadaa.com
(Hagayya 14, 2010, Washington DC) - ABOn Hagayya 14, 2010 hawaasa Oromoo Washington DC qubateef ibsa kenne. Walgahii “Haala QBO harr’a keessa jiru, tarkaanffii itti aanu fi qooda sabboontoota fi Haawaasa Oromoo” ibsuu irratti xiyyeeffate kana irratti bakka bu’oonni ABO wal duraa dubaan ilaalcha dhaaba saanii gad-fageenyaan ibsan.
Jaal. Galaasaa Dilboo, HD ABO durii fi miseensa Koree Hojii Geggeessitu (KHG) ABO, karaa telefoonaa yeroo dubbatan Jaallan Ibsaa Guutamaa fi Zalaalam Nagaasaa qaamaan irratti argamuun haasaa godhan.


text:
January 3, 2014 at 10:57 am · Gadaa.com
DURADUBBII
Dubbiftoota barreeffata kanaa jaalatamoo fi kabajamoo, kanaan dura dhaamsa kanatti aanee jiru isiniif dabarseen ture: "kunoo harra irraa jalqabeen mataduree "KORBOO SHEEKKOTAA", jedhamu kana jalatti sheekkota gaggabaaboo ("short stories") tan addaddaa isinii dhiyeessuuf yaala. Egaa kunis akkuma yeroon naaf hayyametti. Isin warri kana duukaa-buutanii dubbiftan akka itti gammaddan abdiin qaba." Dabaleesoo, yeroo dabre sheekkonni: "1) HARKA TOLAA BALLEESSUU DIDE", fi "2) WALLAALUMMAAN BOONAA", jedhaman akka mandheedhuma tana irratti bayan kabajaanan isin yaadachiisa.
3) QALQALLOO SOBAA
Jiruu Boruu fi Bultii Guutamaa ijoollummaa isaanii irraa kaasanii walbeeku. Ganda tokko keessatti dhalatanii guddatani. Bishaan laga tokkoo dhugaa, qoraan bowwaa tokkoo cabsachaa guddatani. Boodas erga umuriin isaanii mana barumsaaf dhaqqabee, mana barumsaa tokkotti ...
December 20, 2013 at 9:20 am · Gadaa.com
Dubbiftoota mandhee tanaa jaalatamoo fi kabajamoo, mee kunoo hardha immoo waayee dubbii mataduree kanaa irrattin waa isiinii dhiyeessa. Akkan kana irratti waa jedhu kan na kakaase, waggaa dhibbaffaa du'aatii Minilik faashistichaa sababeeffachuun: duula ginni-bittee, iliitoonni fi jalaa-jaleewwan warra Habashaa keessumaa kan warra Amaaraa uummata Oromoo irratti adeemsisaa jirani. Hubaddhaa barri amma keessa jurru kun bardhibbee 21-ffaa dhaa! Dirreen duula warreen kanaa inni hangafni kan irratti tahaa jiru Oromiyaa dhaa! Jarri duula hamaa fi fokkisaa kana uummata, sabaa fi biyya Oromoo irratti oofaa jiran kun: "tokko taanetoo Toopphiyaa warra Wayyaanee harkaa baafnee ijaarranna" nuun jedhuu!
Yaa Oromoo, yaa uummatoota Kibbaa, yaa addunyaa ...
December 5, 2013 at 10:38 am · Gadaa.com
Taammanaa Bitimaa irraa* | Mudde 03, 2013
DURADUBBII
Dubbiftoota barreeffata kanaa jaalatamoo fi kabajamoo, kanaan dura dhaamsa kanatti aanee jiru isiniif dabarseen ture: "kunoo harra irraa jalqabeen mataduree "KORBOO SHEEKKOTAA", jedhamu kana jalatti sheekkota gaggabaaboo ("short stories") tan addaddaa isinii dhiyeessuuf yaala. Egaa kunis akkuma yeroon naaf hayyametti. Isin warri kana duukaa-buutanii dubbiftan akka itti gammaddan abdiin qaba." Dabaleesoo, yeroo dabre sheekkoon: "1) HARKA TOLAA BALLEESSUU DIDE", jedhamu akka mandheedhuma tana irratti baye kabajaanan isin yaadachiisa.
2) WALLAALUMMAAN BOONAA
Amma qilleensi Shaggar gammachiisaa miti. Kunoo, gara iyya-indaanqoo irraa kaasee hamma ammaattuu roobaa jira. Roobni kun kan harfixoon walsimate waan tayeef, oggaa keessa deeman nama waxala. Dabalee Uumaa waan ...
November 19, 2013 at 8:53 am · Gadaa.com
Taammanaa Bitimaa irraa*
DURADUBBII
Mee kunoo harra irraa jalqabeen mataduree "KORBOO SHEEKKOTAA", jedhamu kana jalatti sheekkota gaggabaaboo ("short stories") tan addaddaa isinii dhiyeessuuf yaala. Egaa kunis akkuma yeroon naaf hayyametti. Isin warri kana duukaa buutanii dubbiftan akka itti gammaddan abdiin qaba. Dabaleesoo, kanaan dura sheekkonni afur akka yeroo garagaraa mandhee ONA keessatti bayan isin yaadachiisuun fedha. Kunoo, amma isaanuma afran sanaa-nan jalqaba.
1) HARKA TOLAA BALLEESSUU DIDE
Birraatuu Birraa ilma qotee bulaa ti. Abbaan isaa Birraa Shoree naannoo Jahan Bachoo, ganda Qarsaa keessa jiraata. Waan ofii lafa hin qabneef, lafa Laxxibaluu Canniq qotatee bula. Akaakayyuu Laxxibaluu, abbaa Canniq-tu bara Minilik loltuu tayee gara ...
November 16, 2013 at 11:02 am · Gadaa.com
Taammanaa Bitimaa irraa**
Jeneraal Waaqoo Guutuu hin du'e jettanii
Waan hin taane addunyaatti himtanii?
Inni ni du'een sobumaa
Ammoo ni rafeen dhugumaa
Kunoo, gadi ciisee karoorfata gumaa!
Gumaan gumaa aayyoo
Ilaa kan abbayyoo
Ishii harmi mummurame
Ishii harki kukkutame
Akka korma goobee isa kolaafame
Dhiigni ilmoo namaa akkas lolaafamee!
Aannoleen Dhiigaan laaqamee
Calanqoon namaan waadamee
Gullalleen barbadaayee
Iluutti reeffi ajaawee
Minilik gaaraa as duulee
Walaayitaa fi Oromootti
Hadiyyaa fi Kafichootti
Jawwee sibiilaa irratuulee
Qeyee ambaa qabatee
Nu gabroomsuuf kakate.
Kan kiyya kootuma jedhee
Keessan kootiin ol-jedhee
Ginnisaa barumbaraan
Qacceensaa garumgaraan
Akka nu bitu
Akka nu kutu
Masqaliidhaan eebbisee
Phaapphasaas gaddeebisee
Kiristaana wawwaammatee
Oroppaa daboo kadhatee
Kiristaana of-fakkeessee
Maqaa Kiristooyyuu balleesse!
Gumaan ani baanu
Kan Waaqo caraanu
Gumaa dhiigaa miti
Kan jarri gaddhangalaasu
Gumaa fooniis miti
Kan namni mummuree baasu!
Gumaan ani baanu
Kan innis caraanu:
Gumaa ...
July 26, 2013 at 5:10 am · Gadaa.com
Taammanaa Bitimaa irraa*
Akkan barreeffata kana dhiyeessuuf kan sababa naaf tahe, sammuyyaa Habashootaa isa kunoo gara torban sadii irraa kaasee biyyalafaa (addunyaa) tana irratti qullaa of- dhaabee of-muldhisaa jiruu kana. Habashoonni sammuyyaa isaanii isa: wallaalummaa, duubattafummaa, bineensummaa, bisaambisummaa fi doowa ("violence") irratti dhaabate kan agarsiifatan ("exhibition" godhatan) sababa lama irraa ka'uudhaani. a) obboo Jawaar Mohaammad gaazexeessitootaan gaafatamnaan: "ani dursee Oromoo dha" waan jedheefi. b) Dhaabbata fagomuldhiftuu (telebiijinii) kan biyyalafaa tana keessatti beekamaa fi faarfamaa tahe, Aljaziiraa-n mataduree: "Oromo Seek Justice in Ethiopia" jedhamu jalatti waayee uummata Oromoo waan dhiyeesseefi. Isaan kun lamaan Habashoonni akkuma keenya biyyambaa keessa jiraatan, bututtuu isaanii gatanii akka ...
May 17, 2013 at 7:31 am · Gadaa.com
Taammanaa Bitimaa irraa*
Ijoollee biyya abbaa-koo
Dhalawwan aayyoo-too
Yaa dhaloota Qubee
Yaa dhaloota Qubee
...
March 4, 2013 at 8:53 pm · Gadaa.com
Taammanaa Bitimaa irraa*
Leencicha leenca caalu
Isa yeroo hundaa
Morma ofii biyyaa kennuuf abbalu
Jaarraa Abbaa Gadaa
Abbaan gadaa Oromoo
Kan sabaa fi kan qomoo
Hin duunee, hin du'uu
...
January 23, 2013 at 4:10 am · Gadaa.com
Taammanaa Bitimaa irraa*
Gaaf tokkollee an dagaddheen ciisu
Hin ciiisu, hin ciisu
Ani hoomaan ciisu
Harqoota gabrummaa ofirrattin dhiisu
...


text:
Gabaasa Kora TBOH
17.11.2013, Frankfurt Germany
Tokkummaa Barattoota Oromoo Biyyaa Jarmanii damee Hessen (TBOH) magaala Frankfurtitti guyyaa 17.11.2013 tti Kora isa geggeesse.
Sagantichi Akka Aadaa Oromootti eebbaa Manguddo Oromoon baname, itti aansudhaan gaabasa hojii Koree hojii geggeessituu dhihaate. Ittiansuudhaan gaabasa dhihaate irraati Marii ball‘aa godhame, cimina jiru jabaate akka itti fufu akkasumas hanqina jiru irraa foyyeessuf yaadni adda addaa manaan dhihaate, Koree itti aanu akka hojii irra oolchu erga dabre jira.
Itti aansudhaan Haalli Siyaasa yeroo biyya Kessa fi biyya alaa ilaalchise Barumsa Barressa Tokkummaa Barattoota Oromoo Biyyaa Jarmanii irra kenname booda dhimmoota adda adda irraattis Marii geggeefame. Haala Ibsaa kanaan TBOJ qaama of daanda'e dhaabate ta'e, Qabsaa‘oota Bilisummaa Oromoo hundaa ija tokko ilaalu dhaan, laami Oromoo hunda kabajaan wol- hirmachise kan hojjetu akka ta'e ibsaamera.
Dhuma irratti, filaanno koree hojii gaggeesituu TBOJ daame Hesen gaggeeffame. Koreen Haarawaa filatame kunis hojii isaa yeemmu jalqabu,
Dirqama Oromommaa isa: Lammii Oromoo hundaaf osoo naannoon, gosaan, amantaan fi kkf addaan gargar hin baasin tajaajila walqixe ta'e kennuuf, akkasumas hamma Oromiyaan Bilisaa baatutti nan dhadhabe kun na hintaane utu hinjedhin QBO geggeffama jiru kessatti dirqama isaani irra eegamu hunda kan bahaan ta‘u waddaa galani jiru.
Injifannoo Ummata Oromoof!!!
17,November, 2013
Frankfurt, Germany
www.tboj.de/home/tboh.html
Tokkummaa Barattoota Oromoo Biyyaa Jarmanii Damee Hessen (TBOH) Oromoota Motummaa Abbaa Irre Wayyaaneen Ajjeffaman sirna dungoo qabsiisun Yaadate
Frankfurt 28.09.2013
Guyyaa kanatti, haala sukkaneessaa yeroo ammaa Mootummaa abbaa irree Itiyoophiyaatiin lammii Oromoo Kumaatamaan lakkawaman irra gahaa jiru balaalefachuun namoota seeraan ala rakkoon irraa gahaa jiru yaadatmani jiruu.
Haaluma kanaan goota Oromoo Injiner Tasfaahun Camadaa fi Ummata gara jabina Wayyaaneetiin Godina Arsii Lixaa magaalaa Kofaletti rsasaan dhumaniif miseensonni walgahichaa uffata gurracha uffachuun dungoo qabsiisanii gyyaa sanana yaadannoo isaaniitiin dabarsanii jiru.
Itti aansuun haala TBOJ gara fuulduratti jabaatee ittfufuun daraan saba Oromoo hunda ija walqixa ta’een tajaajiluu dnad’u irratti barumsi KHG TBOH ttin miseensotaaf kennamee jira. Haaluma kanaan miseensota akkataa lafa jireenya fi walitti dhiyeenya isaaniitiin bakka saditti qoodamanii akka sirritti wal jajjabeesanii TBOJiin keessatti qooda guddaa fudhachuun gumaacha lammummaa bahan godhamee jira. Haalli kun akan kanaan duraa caala miseensonni akka walitti djiyaatanii walajjajjabeesuu danda’an ta’uu isaa ragaaleen miseensota irraa argame irraa bu’aa walgahichaa hubatamuun danda’mee jira.
Xumura irratti gaafii adda addaa mana keessaa ka’eef ibsi erga godhamee booda walagahiichi milkiin xumuramee jira.
KHG /TBOH
Frankfurt am Main
www.tboj.de\home\tboh.html
Tokkummaa Barattoota Oromoo Biyyaa Jarmanii (TBOJ)
Union of Oromo Students in Germany (UOSG)
Koree Hojii Geggessituu TBOJ
UOSG Executive Committee
khg@tboj.de
www.tboj.de
Regensburg, Germany
Tel: 0049(0)152 13802604
Websites Links Associated with Oromia and the Oromo People
News and Current Affairs
Political Affairs
Human Rights
Oromo Communities


text:
WASHINGTON,DC
—
Bitaa Garaa Mirgaatti,Jeneraal Taaddasaa Birruutii Fi Perzdaanti Nelson Mandellaa
xBitaa Garaa Mirgaatti,Jeneraal Taaddasaa Birruutii Fi Perzdaanti Nelson Mandellaa
Perzdaantiin Afrikaa Kibbaa ka durii,Nelson Maandellaa nama addunyaan waan hedduun faarsitu.
Akka xiinxalyaan siyaasaa Jawaar Mohaammad yuniversitii New Yorkii
jirtu irraa jedhetti wannii Maandellaa jaalauuf “nama kana nama bilisummaa sabaatii fi ummata isaatiif falmeen jaalatama… jaarmiyaa paartii Afrikaa Kibbaa bulchitu, ANC jijjiiree paartii ummataa godhee.Ummatii cunqurfamoon addunyaa ammoo isa akka fkn laalan.”
Akka Jawaaritti wanti Maandellaa biyya alaatti akkana jaalataniif bara Maandeellaan hidhaa bahe sunitti:
“Oggaa innii qabsoo san injifannoon irra aanee mana hidhaatii bahu san sodaan guddaan… ummata isaa sun qabatee ummata adii biyya san jiru biyya sanii hari’uu, biiluu bahuu dandahaa sodaa jettutti jira..sun ammoo hin taane.”
Dubbii tana araaraan fixuutti akka Maandellaan jaalatamu tolche.Gama kaaniin ammoo Maandellaan gaafa leenjii waraanaatiif Finfinnee dhufe jeneraalii waraanaa bara sunii Taaddasaa Birruu jalatti leenjifame.
Itti gaafatamtootii waraana Oromoo ta bara 1960s keessaa tun Jeneraal Taaddasaa Birruu, Koloneel Fiqaaduu Waakkanneetii,Kumaalaa Fiqaaduu Dibaabaatii fi Kumaalaa Guutaa Dinqaa faan Perz.Maandellaa leenjisanii nagaa isaallee eegaa bahe.haga Maandellaan Finfinnee jiru sunitti leenjisaa waan hedduun gargaaraa bahan.
Kumaalaa Guutaa Dinqaa akka Maandellaa ijjeesu sobamulee “sobamuu didee lubbu Maandeellaa oolche.”
Gaafa Maandeellaan leenjii fixatee Afrikaa Kibbaatti deebihullee kumaalaa Guutaan shugguxii tokkoo fi rasaasa 200 Maandellaa kenne.Jennaan Maandellaan poolisiin itti dhufnaan shugguxii sun gatee ammallee horii guddaan barbaaduutti jiran.
Gama kaaniin ammoo dhaabi fiilmii Amerikaa baasu Holly Woodii fi ka Afrikaa Kibbaalleen seenaa Maandellaafaa shugguxi Maandellaa ta baddee fi seenaa Oromoota isa waliin turanii irralleetti wa hojjachuutti jira.
Mee tana ammoo caqasaa


text:
Radio Marii will present its weekly program in Afaan Oromo.
RM July14 2013
++++++++++++++++++
RM July 7, 2013
RM June 30 2013
********************
A true leader is a leader all the time and places
Ummanni jireenna isaa keessatti yoo gabroome,gabrummaa ufirraa buusuuf jecha manaa bayee falmii hidhannoo admeesisa.Falmii diinaan godhu keessatti hinjifannoolee ol’aanaa ka galmeessan heddutu jira.Gootummaan isaan ittin diina rukutanii laalessan galmee seenaa keessatti jiruuf du’a irrattis ni yaadatamu.Ammas haati goota dhalte itti haa fuftu jechaa,gooticha durii fi qabsaayaa durii manguddoo hardhaa Obbo Xulaa Duubee keessummaa taasifannee jirra.
Obbo Xulaa Duubee nama umurii dheeraati, yeroo ammaa kana umriin isaanii woggaa 101. Obboo Xulaa Duubee qabsoo Oromoo baree dheeraa irraa dhandhamachaa nama ture waan taheef dhalootaa ammaatiif seenaa guddaadha. Ka san caalu ammoo urmii isaan kana guutuu qabsoo keessatti dabarsaa jechuu isaaniti. Keessahuu bara 1973 dura sirna mootummaa H/Sillaaseen lolaa turan.Akkasumas bifa shiftaatiin ta’anii mootummaa Italy nis lolaa turuun seenaa isaanii irraa barree jirra.
Baruma 1973tti shiftummaa irraa gara hidhannoo woraana Riphee lolaa ABO geeggefamutti dabalaman.Waahillan ykn saahibban isaanii kan akka G/Waaqoo Guutuu,Huseen Cirrii,Jaarraa Abbaa Gadaa,H/Abdullaayii Ganamoo fi namoota biroo wojjiin qabsoo finiinsaa turaniiru.Itti dabaluudhaan nannawa ykn godina Arsii,Baale,Baddaa Gujii, Boorana,Somaalee fi bakkitee heddu keessatti woraan wol irraa hin cinnee mootummaa Habashaa irratti haleellaa godhaniin hinjifannoo guddoo galameessaniiru Obboo Xulaa Duubee.
Akkasumas bara 1991 woyta ABO chartera seene Obbo Xulaa Duubee didanii dirree qabsootti hafan.Ajaajummaa woraan Muraasa tokko qabatanii daggaluma turan.Bara 1992 ABO chartera dhiibame erga bayee booda Obboo Xulaa Duubee daggalumatti itti dhufan.Kan akka Obboo Nadhii Gammadaa fi Guuttamaa Hawwasiin wol qunnaman.Durii woraanuu beekani ammas woraana wolitti cimsatanii mootummaa Tigreen lola wolitti eegalan Obbo Xulaa Duubee.
Gama seenaa isaanii durii keessaa ammoo,1973tti kilaashii automatic dhuka’u mootummaa Somaalee Zihad Barree irraa argatan.Kilaashiidhaan diina lafarraa fixan.Woytuma kana Obboo Xulaa Duubee kilaashii oowwaa kana dhungatan.Sibiilli oowwaa waan ta’eef hidhiins na madoofte jedhu Obbo Xulaan.Yeroo kilaashii dhungatan jechi isaan jedhan ”Ee akkas Zihad Barree kiyya naa jiraadhu”…jedhan.Zihad Barreenis kana dhagayee nama san natti fidaa jedhe ture.Obbo Xulaa Zihad Barreen wol argan.Maaf Zihad Barree jiraadhu jettee kilaashii dhungatte jedhee gaafate Zihad Barreen.Obbo Xulaan duri qawwee takka takka dhukaatu Toophiyaa lolaa turree, amma qawwee automatic sirraa waan argadheef akkas jedhe jedheen obbo Xulaan.Kana booda maaluma siif godhu barbaadda jedhee gaafate Zihad Barreen.
Obbo Xulaan gootumama qofa osoo hin taane qarummas ni qaba.Yeroma san waan biraa na hin godhin Oromoo Oromiyaa ka jedhu dhiiftee maqaa Sumaalee Abboo nu hin waamin jedheen Obbo Xulaan.Obbo Xulaan maleessaaf dhaweessa namaa waan ta’eef yeroma sanuu jecha Oromiyaa jedhu falmataa turan ammas ittuma jiru.
Sagantaa harraa keessatti Obbo Xulaan seenaa qabsoo dabarsanii irraa muuxxanoo ofii akka nuuf hiraniif haasofsiifneerra. Kutaa tokkooffaa qabannee dhihaannee caqasaa.
@@@@@@@@@@@@@@@
“Ummatni goota ofii hin kabajne uummata of hin kabajnee dha” Dr. Mohammed H.
@@
RM tamsaasaa harraa keessattii marii Obbo Beekan Gulummaa, University Finfinnee irraa, haala barumsa, qo’annoo fi guddina hog-barruu afaan Oromoo irratti gaaffii fi deebii ta’e qabatee dhihaateera, marsaa www.oromianexplorer.org dhaqaa caqasaa.
RM
Kun Radio Marii tamsaasa isaa Ebla 13 bara 2013 ti
Korri bakka bu’ootaa kun WMO gara dhaaba siyasaatti jijjiree dhaaba siyaasaa haaraa, maqaa haraa, kaayyoo fi mullata haaraan ummata Oromoo fi akkasumas ummatoota empayera Ethiopia keessa jiran hundaaf dhiheesse jedha. Egaa dhaabaa haaraa mullataa, kaayyoo fi maqaa haaraan as bahe kana ummatni Oromoo akkamitti simataa? Sana ummata Oromoofan dhiisa. Ammattidhaabni haaraan kun, Addi Dimokiratawaa Oromoo, dhabolii Oromoo kaan irraa, ABO fi OPDO dabalatee, maaliin akka adda tahe, akeekni ADO QBOf qabu maal akka tahe, keessuma kaayyoo qabsoo bilisummaa Oromoo kan Oromia biyya walaba taatee argamsiisuu irratti dhaabni ADO qabu ballinaan akka nuuf ibsaniif jecha G/D bu’uuressitoota ABO duranii fi yeroo dheeraa Itti-aanaa H/D ABO duraanii kan turan amma ammo bu’uuressitoota WMO akkasumas bu’uuressitoota ADO kessa tokko kan tahanii fi President ADO tahanii kan filataman Obbo Leencoo Lataa waliin gaaffii fi deebii dhihaate marsaa www.oromianexplorer.org dhaqaa caqasaa.
@@@@@@@@@@
Media ykn Sabqunnamtii walabaa jechuun mal jechuu dhaa? Bilisa tahuuf ammo maal gochuu qabaa maalirras of eeggachuu qabaa? Sabqunnamtiin ykn sabahimaan tokko loog-malee ummata maqaa dhahatee tajaajiluuf itti bu’uure seeraan akka tajaajiluuf gaheen ummataahoo maal? Sabqunnamtiin qabsoo bilisummaa ummata tokkoof gumaacha maalii godha? Radion Marii tamsaasa harraa keessatti dhimma kanarratti gaaffilee kanaaf kan kana fakkataniif deebii itti barbaaduuf marii Obbo Rundasa Eshete waliin godhe qabatee dhihaateera. Yoo yeroon isiniif eeyyame marsaa www.oromianexplorer.org dhaqaa caqasaa.
RM March 24 2014
++++
Radion Marii tamsaasa isaa har’aa kana keessatti walgahii waldaa qorannaa Oromoo Atlanata Georgiatti ta’e irratti qiyyaafata.
==============
++=++
Radio Marii Feb 25
Radio Marii dhaggeeffadhaa.
Radion Marii tamsaasa isaa har’aa keessatti, Gaaffii fi deebii, odeessaa fi sirboota adda addaa qabataee dhihaateera. Gaaffii fi deebii keessatti maalummaa, bu’aa fi miidhaa mootummaa fediraalaa irratti dhimma qabsoo bilisummaa Oromoo waliin walqabsiifnee gaaffii fi deebii Dr.Mohammed Hassan waliin gaggeessine kutaa 1ffaa, akkasumas gaaffii fi deebii aadde Nuhomin Biqilaa waliin taasfne kutaa 3ffaa fi isa xumuraa qabatee jira.
Radio Marii tamsaasa isaa 1-26-2013 qillensarra oolcheera. Caqasaa.
+++++++++++++++++++++++++++
RM Amajjii 20, 2013
@@@@@@@@@@@@@@@@@@@@@@@@@@@@@@@
Tamsaasa Radio Marii 01/06/2013 caqasuuf link armaan gadii xuqaa
Tamsaasa Radio Marii 01/01/2013 caqasuuf link armaan gadii xuqaa
Tamsaasa Radio Marii Muddee 23, 2012
for slow connection click the following tab
RM Muddee 23, 2012
@@@@@@@@@@@@@@@@@@@@@@@
Radion Marii tasmasa isaa Muddee 9 2012 keessatti marii obbo Abdata Shuke waliin tahe kutaa 2ffaa fi isaxumuraa akkasumas G/D A/Dagim Mekonin walin tahe kutaa 2ffaa qabatee dhihaateera. Itti dabales barru gabaabaa waa’ee sirna Gadaa fi malbulchiinsa Oromoo irratti dhihate kutaa 2ffaa akkasumas sirboota warraqsaa fi bo’aarsaa of keessaa qaba. Caqasaa.
&&&&&&&&&&&&&&&&&&&&&&&&&&&&&&
====================================
Radio Marii Nov 25, 2012
=======
Gaaffii fi deebii Dr Ezekiel Gebissa waliin tahe kutaa 3ffaa.
click below for slow connection
Radio Marii Onk 18-2012
Gaaffii fi deebii Dr Ezekiel Gebissa waliin tahe kutaa 2ffaa.
for slow connection, click the link below.
Radio Marii Onk 11-11-2012
Murtoon himannaa dharaa fi raga sobaan mana dhaddachaa wayyaneen sabboontota Oromoo Obbo Beqqelee Garbaa, Obbo Olbaanaa Leellisaa, Olbaanaa Lammii, Adam Buusaa, Dubree Hawwaa Waaqoo, Obbo Mohaammed Muluu, Darajjee Katamaa, Addisuu Mokiree fi Galgaloo Gufaa irratti darbe qaama gochaa farra Oromummaa ta’e murna wayyaneen raawatamaa turee fi jiruu dha. Jarreen kana qofaa miti. Oromoota kuma hedduun lakkayamantu yeroo adda addatti balleessaa malee qabamanii iddoo beekamaa fi dhokataa tahetti hidhamanii gidirfamaa jiru. Fakkeenyaa Taye Danda’a Araddo (barataa waggaa 5ffaa, Finfinnee university irraa), obbo Bayisa Dhaba Lata, obbo Muse Ali namoota bara 2009 qabamanii hidhamanii seeratti hin dhihaatin jiranii dha. kaanis hedduu dha kanan amma maqaa tarreessuu hin dandeenye.
Dinni gochaa fara mirga namoomaa tahe kanaan sabbontota Oromoo sobaan yakkee hidhaan dararaa ture harras toftaa godhatee itti fufee jira. Murni TPLF aangoo biyyattii toohatee jiru, akkuma murnoota mootummaan Ethiopia dhunfataa turanii darbanii, gocha farra Oromummaa tahee kanaan carraa fi egeree ilmaan Oromoo gabaabsaa Oromummaa diigaa Oromiaa saamaa garuu ofii jiruu fi jireenya ofii ijaarrata jira.
Kan nama gaddisisu garuu nuti ilmaan Oromoo gochaan murna TPLF kun duula Oromummaarratti geggeeffamaa jiru tahuu isaa adda baafannee hubachuu dhabuu fi hubannees waraana maalummaa fi tokkummaa keenyarratti geggeeffamaa jiru kana waltaanee kaanee tokkummaan dura dhaabbachuu dhabuu keenya. Kun hedduu nama gaddisiisa, hedduu yaaddessadhas.
Oromuummaa irratti hundoofnee waltaanee gochaa farra Oromummaa fi farra Oromia tahe kana dura dhaabbachuu han-qannee callisa keenyaan diinaaf eeyama laataa jirra. Kun ammo ergaa inni sabboontota Oromoo hidhaa kessa jiranif qabu kan nama haamilcheessu miti. Sabboonotta sichillee hidhamuu malaniif humneessaa miti. Egaa kun maaf taha? Kun nan ilaallatuu dha moo maal? Na hin ilaallatu akka hin jetne, Oromia fi Oromummaa Oromoo yoo hin ilaallatne eenyuun ilaallataa? Hiree ofii yoo wallalle malee. Mirgaa fi hiree dhabne akka hin jennee, biyya mirgii diimookrasii keessatti kabajame keessa jira. Kanaaffuu dirqama Oromummaan, mirgaa fi hiree guutuu qabnutti mahii bahuun tokkoon tokkon keenya bakka jirutti dhuunfanis tahe gareen waltaanee kaanee rorroo Oromummaarraa faccisuu qabna.
Oromummaan faarsinu sana maqaa qofa miti hojiinis faarsuu qabna. Kun dirqama tokkoon tokkoon keenyarraa deebii eeggatuu dha.
Gabaabati, gochaan mootummaa Ethiopia Oromo fi Oromummaa irratti rawwataa jiru yakkaa walii gala Oromummarratti aggamatamee waan taheef Oromummaa keenyaan kaane dura haa dhabbannu. Sadarkaa amma irra jirru kana bira tarree Oromummaarratti waltaanee diina imaammata farra Oromumaa tahe geggeessa turee fi ammallee itti jiru kana dura dhabbachuu qabna. Garee ykn murna siyaasaan wal hiree wal-takaaluun humna keenya daangessee diinaaf nu saxila malee nu hin humneessu, galii fi akeeka keenyanis nu hin gahu irraa nu fageessa malee. Kanaafuu, tumsa waliif taanee Oromummaarratti hundaa’uun Oromia fi Oromummaaf jennee diinarratti waliin dhagaa haa darbannu.
Ilmaan Oromoo balleessaa malee yakkamuun, caraa fi haqni duraa jallachuun yoos dhaabbata. Waltaanee dinarati haa bobbanu! Kun akeeka dheeraa fi fagoo tahe of keessaa qaba. Gababatti ammo bakka jiruu kanee murtoo saboontota Oromoo irratti darbe kana hiriira baanee balaaleffachuu qabna. Qaama mormii kana kan tahe petition dhihaate mallatteessinee iyyannoo qabnu gara mootummaa America fi bulchiinsa President Obama tti iyyachuu qabna.
Kanaafuu Obbo Jabeessa, nama petition kana qindeessen galatoom jechaa, dhaggeefftootni Radio Marii hundinuu petition kana Oromummaa keessaniif jecha akka mallatteessitanii buulchiinsi Obama/mootummaan America/ murna TPLF Oromoo hidhaa jiru irratti akka dhiibbaa godhan akka gaafannun kabajaan waamicha isiniif godha. Petition kana mallatteessuf fagoo dhaquu hin qabdan. Asuma fuula kanarraa harka mirgatti kana argamu Blogroll jedhu jala ulaa ykn link petition: hidhamuun haa dhabbatu jedhu xuqaa. Fuulli petition itti mallattefamu ni banama. Kanaa dura petition mallateesitanii turtan yoo tahe “emai”l fi “password” keessan yadattu yoo tahe unkaa dhihatu sana guutaa “sign” iddo jedhu xuqaa. Yoo kana dura petition hinmallattesine ykn email fi password hin yaadanne yoo tahe ammo “create an account” iddoo jedhu xuqaa, galmeeffama, “Petition” sanas achuman mallatteessa.
Akeekni petition kana turban 4 keessatti yoo xiqqaate mallattoo 25000 argachuu dha. Kun yoo guute, iyyannoon kun gara bulchiinsa Obamatti dhihaata. Kanaafuu irratti haa hirmaatnu. Oromummaa keenyaaf jennee gahee keenya haa baanu.
Oddeeffannoo dabalataa yoo barbaaddu tahe 404 424 4851 bilbilaa ykn dhugaahima@gmail.com na quunnamaa.
Wal-dorgommii Presidentummaa America fi deemsa Diimokiraasii fi Qabsoo Bilisummaa Oromoo:
Gaaffi fi Deebii Dr. Ezekiel Gebissa Radio Marii wajjin taasisan
Filmaanni Pirezidantummaa Ameerikaa guyyoota murtaawaniin booda adeemsifama. Kaadhimmamtootni paartiiwwan gurguddoo lamaanii, Democratotaa fi Ripublikaana, bakka bu’anii taayitaa guddaa kana qabachuudhaaf qophii fi dandeetti qabna jedhan duula dorgommii saanii yaroo dheeraadhaaf taasisaa turan xumuranii murtii sagalee uummataatiin kennamu eegachaa jiru. Paartii Democratic bakka bu’uudhaan kan dorgoman President Obaamaan, barumsa ol’aanaa Yunivarsiitota Columbia fi Harvard irraa kan ebbifaman ennaa ta’u, tajaajila uummataaf kenuu (providing public service) kan calqaban hojjaa ijaarsa uummataa irratti (as a community organizer) bobba’uudhaan akka ture seenaan saani ni ibsa. Sana boodas bakka bu’aa uummataa ta’anii filamuudhaan kutaa Illinois keessati darbees sadrkaa guutuu Amerikaatti senaatara ta’anii hojjataniiru. Bara 2009 irraa kaaseemmoo Preezidantii Ameerika 44ffaa ta’anii filamanii amma ammaatti hojjachaa jiru. Waggoota arfan dhufaniifis marsaa lammataatiif filamanii hojjachuudhaaf duula ‘na filaa’ jedhu gaggeessaa turan.
Paartii mormituu, Republican, bakka bu’uudhaan kan dorgomanimmoo Mr. Mitt Romney nama jedhaman ennaa ta’an isaanis hojjaa dhuunfaa irratti bobba’uudhaan qabeenya guddaa fi muuxannoo hooggantummaa gahaa ta’e nama argatan ta’uu isaaniirrayyuu bulchaa (Governor) kutaa Massachusettes ta’uudhaan waggoota afuriif hojjataniiru. Dorgommii Prezidantummaadhaaf taasifamaa jiru kana keessattis ta’ee seenaa dhuunfaa kaadhimamtootaa irraa kan hubachuun danda’amu namoonni hooggantummaa siyaasaatiif (political leaders) filaman sirina barumsaa, Muxxannoo akkasumas ijaarsota hawaasaa fi dhaabbilee dhuunfaa biyyittii keessatti jalumaa (sadarkaa xiqqaa irraa) kaasee qophaawuudhaan qaramanii kan bahan ta’uu saaniiti. Kanaafimmoo President Obaamaan fakkeenya gaarii ta’u.
Haala kana dhimma Oromoo waliin wal qabsiifnee ennaa ilaallu, Oromoon yeroo sirna gadaan wal bulchaa turetti hoggantootni akka dandeettii fi umurii isaaniitti sadarkaa hoggansaarra taa’uun biyya bulchu. Kunis kan ta’u daa’imman Oromoo, da’imummaa isaanii irraa jalqabee hanga gaafa umuriin isaanii waggaa 40 guutee bulchiinsa biyyaaf gahoo ta’anitti waan keessaa darbanii ga’ummaa isaanii mirkaneeffatantu jira. Gadii Olitti muuxxannoo isaan horachaa dhufanii fi jabinni isaan agarsiisaa sadrkaa dhumaarra ga’an ga’ummaa isaanii mirkaneessa jechuu dha.
Haala kana dhimma Oromoo amma jru faana wal qabachiifnee ennaa ilaallu, aadaan hoogganaa siyaasaa jalaa kaasanii qopheessuudhaan qaranii baasuu hin mul’atu. Aadaa dimimokiratawaa warra dhihaallee hordofaa hin jirru. Kan argaa jirru namoonni sochii siyaasaa keessatti qooda fudhatan baay’een, “dandeetti qabammoo hinqabu, hoogganummaadhaaf of qopheesseeramoo hinqopheessine” jedhanii of gaafachuurra waanuma fedheyyuu haata’u sadarkaa hoogganummaa qabachuudhaaf kan waliin falman darbees akka diinaatti kan wal ilaalan ta’uu saaniiti. Hardha teeknooloojiin ittiin walquunnamuun danda’amu babaldhatee addunyaan akka ganda xinnoo tokkootti ijaa ilaalamtuuf waan biyya tokkotti adeemsifamaa jiru hordofanii barumsa guddaa irraa argachuun baay’ee rakkisaa miti. Nuti qopheessitoonni Radio Marii hooggantoonni siyaasa Oromoos ta’ee uummanni Oromoo dorgommii Piressidentummaa Amerikaatiif taasifmaa ture irraa waa baay’ee baratu amanti jedhu qabna.
Kanaafuu, haala filmaataa fi adeemsa dimokiraasii biyya Ameerikaa kanaa ilaalchisee hubannoo qaban, malbulchiinsa Oromoon sirna gadaa kessatti qabaachaa ture, akkasumas haala har’a Oromoon keessa jiruu fi qabsoo bilisummaa ittiin gaggeeffachaa jiru wal bira qabuun muxxannoo qaban irraa akka ibsa nuuf kennaniinf Dr.Ezekiel Gebissa keessummaa Radio Marii torban kanaa taasifnee afeerre. Gaaffii fi deebii Dr Ezekiel Gebissa waliin goone guutuu isaa caqasauuf as xuqaa
for slow connection click here
Radio Marii 11-04-2012
@@@@@@@@@@@@@@@@@
Murtoon himannaa dharaa fi raga sobaan mana dhaddachaa wayyaneen sabboontota Oromoo irratti darbe qaama gochaa farra Oromummaa ta’e murna wayyaneen raawatamaa turee fi jiruu dha. Dinni gochaa fara mirga namoomaa tahe kanaan sabbontota Oromoo sobaan yakkee hidhaan dararaa egeree fi carraa ilmaan Oromoo gabaabsaa. Nuti ilmaan Oromoo garuu gochaa farra Oromummaa fi farra Oromia tahe kana waltaanee dura dhaabbachuu han-qannee callisa keenyaan diinaaf eeyama laatna.
Oromo, kun yakkaa, salphinaa raawwachuu qaba. Sadarkaa amma irra jirru kana bira tarree Oromummaarratti waltaanee diina imaammata farra Oromumaa tahe geggeessa turee fi ammallee itti jiru kana dura dhabbachuu qabna. Garee ykn murna siyaasaan wal hiree wal-takaaluun humna keenya daangessee diinaaf nu saxila malee nu hin humneessu, galii fi akeeka keenyanis nu hin gahu irraa nu fageessa malee. Kanaafuu, tumsa waliif taanee Oromummaarratti hundaa’uun Oromia fi Oromummaaf jennee diinarratti waliin dhagaa haa darbannu. Ilmaan Oromoo balleessaa malee yakkamuun, caraa fi haqni duraa jallachuun yoos dhaabbata. Waltaanee dinarati haa bobbanu!
Yakka Malee Hidhamuun Dhaabbachuu Qaba
@@@@@@@@@@@@@@@@@@@@@
Tamsaasa Radio Marii Onkoloolessa 28, 2012 asirraa caqasaa
for slow connection, click below
Onk 28 2012
Radio Marii tamsasa isaa kan Onkololessa 21, 2012 asiratti hidheera. Caqasaa.
click below for slow connection
Oduun biyyarraa nu qaqqabe tokko akka addeessutti humni polisa federal Walloo kibbaa magaalaa Garbaa keessatti hordoftoota amantii islaamaa filmaata majilisan walqabatee dhimma majilisa keessa harka galfachuu mootummaa morman jedhe sadii ajjeesee kaan madesse. Akkasumas walitti’e bu’iinsa ta’e kanaan humna poolisa federalaa keessas nam-tokko kan galaafatame tahuun hubatame akka oduu biyyaaraa nu gahetti.
Akkuma yaadatamu baatii Ebla darbe keessaa Oromia keessaa naannoo Asaasaa tti humni polisa federaalaa maskida cabsanii seenuun hordoftoota amantii musilimaa sagadarra turan keessaa afur ajjeesuun ni yaadatama.
Akka oduun Finfinnee irraa bahe addeessuttu walitti bu’iinsi amma Walloo keessatti tahes itti fufinsa mootummaan Ethiopia gaaffii mrigaa hordoftootni amantii musiliimaa kaasan ukkamsuuf godhaa jirudha jedha.
Akkuma iddoo birotti, walloo kessatti kan tahe, Mootummaan soban dabalootaa ofii majilisa godhatee filachuu yeroo yaaletti ummatichi harkaa fashaleessee. Irra caalaayyuu ummatni bakka butota nuuf tahu jedhe filatee ergate. Mootummaan gama isaan bakka buutota ummataa fudhatama dhorkachuu bira darbee humn poolisa federalaan bakka buttota ummataa irraan miidhaa gahuu filate. Sun ummaticha dalanisessee walitti bu’iinsa kanaaf sababa tahe, jedha oduu achii nu gahe. Qacceen ofumaa reebee ofuma iyya akkuma jedhamu, polisi federaala okkoricaaf sbaba tahee utuma jiruu ummataan okkora kaastan jedhee rasaasaan reebee ajjeesa. Dhukaasa polisa federaalaan namoonni afur kan du’an yeroo tahu hedduunis akka mada’an addeessiti maddi oduun keenya.
Akkuma beekamu mormiin hodoftoota muslima eega jalqabe waagga tahuuf deeme. Hanga ammatti mormiin magalowwan keessatti deemaa ture karaa nagaa fi haala qindoomina qabuun kan ture yeroo tahu, mootumman basaasota fi kashalabota itti bituun akka hordoftoota manatii musilimaa fakkataanii keessa seenanii okkora kaasaniif yaalii gochaa akka tureef garuu hanga yoonatti kan duraa fashalaa ture tahun beekamaa dha. Ammas hogganoonnii fi qindeesitootni mormii kanaa eeggannoo jabaa gochuun basaasa fi murna tikaa wayyaneef meehsaa fi irbaata tahuu of-oolchuu qaban. Kanaafis mormii godhaa jiran karaa nagaa fi haala qindoomina qabuun baballisuun mootummaa kana jilbeenfachiisuu qaban.
Obbo Biraanaa Gammachuu fincila diddaa garbummaa barattoota Oromoon waggoota muraasa dura biyya keessatti ta’ee ture sabboontota gaggeessaa fi hogganaa turan keessaa nama tokko yoo ta’u, eegaa mana hidhaa wayyanee keessaa baheen boodas qabsoorraa utuu hin fagaatin, qabsoo bilisummaa Oromoo ABOn hogganamutti makamuun dirqama olaanaa fudhatee nama socho’aa jiruu dha. Obbo Biraanuun Kora sabaa ABO sadaffaa bara 2004 ta’e irratti namoota shan biyya keessaa Gumii Sabaa ABOti akka makamaniif taasifaman keessaa tokko yoo ta’u, yeroo sanaa kaasee hanga ammaatti Miseensa Gumii Sabaa ABO obbo Dawud Ibsaan hogganmuun nama hojjechaa jiruu dha. Obbo Biraanuun yeroo adda addaatti barreeffamoota rakkoo siyaasaa fi mal-bulchiinsaa ummatoota Ganfa Afrika hudhee jiru, keessattuu rakkina qabsoo bilisummaa Oromoo irratti xiyyeeffatan bareessee dubbisaaf dhiheessuun gahee ofii nama bahaa jiruu dha. Akkasumas kitaaba Walaloo Innoo jedhamu barreessee fi maxxansee dubbisaaf nama dhiheessee dha. Gaaffii fi deebii harraa kana keessatti Obbo Biraanun rakkoolee qabsoo Oromoo hudhanii jiranii fi furmaataa waliin yaadaa dhuufnaa bareeffamoota kanaan dura dubbisaaf dhiheesse irra dhaabbachuun dhaggeeffatoota keenyaaf dhiheessa. Marii kanaaf fedhaa fi yeroo qabaachuu Obbo Biraanuuf galatoom jecha guutummaa gaaffii fi deebii kana akka dhaggeeffataniif isin afeerra. Caqasaaa.
Radio Marii Oct 14 2012
Obbo Biraanuun gaaffii fi deebii kana nu waliin gaggeessuuf fedha qabaachuu isaaf dursinee maqaa dhaggeeffattoota keenyaan hedduu galatoom jennaan.
@@@@@@@@@@@@@@@@@@@@@@@@@@@@@@@@@@@@@@@@@@@@@@@@
Radio Marii sagantaa 10-07-2012 keessattii Oduu, Irreechaa akkasumas gaaffii fi deebii Obbo Dirribii Bokku, akkasumas marii hoggaanoota Jarmiyaa Mangudoota Oromo Minesota kutaa 2ffaa qabatee dhihaateera. Caqasaa
for slow connection click here
Radio Marii 10-07-2012
^^^^^^^^^^^^^^^^^^^^^^^^^^^^^^^^^^^^^^^^^^^^
Gaaffii fi deebii Hogganoota Jarmiyaa Manguddoota Oromo MN, Dr Seifu fi Haji Bushura kutaa 1ffaa. Caqasa
for slow connection
Radio Marii 09-30-2012
++++++++++++++++++++++++
Hordoftootni amantii musilimaa mormii fi gaaffii mirgaa jalqaban itti fufan.
Gaffii fi deebii Obbo Abbaa Liban Dabasaa Guyyoo
for slow connection click here Radio Marii 09-23-2012
Dhaggeeffattoota keenyaa sagantaa armaan duraa keessatti gahee safuun, araarrii fi mariin ilaa fi ilaamee aadaa akkasumas jiruu fi jireenya Oromoo keessatti qabu waiin ilaallee turre. Itti dabaluunis dhaloonni har’aa seenaa Oromoo bade ykn boodatti harkifamee ture deebisee dagaagsuuf, biyyaa ofiirratti abba biyyummaa ofii mirkaneeffatee fi kabaja namummaa horatee misoomarratti akka fuullefatuuf adaa, dudhaa fi safuu Oromoo bekkuu fi ittiin jiraachuun milkka’ina qabsiachaa gumaacha guddaa akka qabu hubanna.
Oromoon yeroo sirna gadana bulaa turee fi ammas naannoo Oromoon sirna gadaan bulaa jiru keessatti miseensi hawaasichaa hunduu dirqamaa fi gahee ofii qabaata. Heeraa fi seeraa biyyaa hordofuun hokkora malee nagaan gadaa/aangoo wal-harkaa fuudhu. Miseensi hawaasichaas sadarkaa sadarkaan wal-qoree dhuunffanis tahe gareen dirqamaa fi gahee ofii akka bahuuf of-qopheessa.
Gama biraan eega Oromoon sirna kolonii jalatti kufee addaa fi mal-bulchiinsi alagaa irratti aguugfamee asitti sirni gadaa fi aadaan Oromoo akka laaffattuu fi badu godhamaa ture. Gochaa sirna koloneeffataa kana dura dhaabbahuun malbulchiinsa farraa Oromummaa ta’e sana ofirraa fonqolchuuf ummatni Oromoo finciluu eega eegalee bubbuleera. Qaama diddaa qabsoo ummatichaa kan ta’e qabsoon bilisummaa Oromoo sadarkaa jaarmiyatti ol-guddatee qindoominaa fi waaltuummaan qabsoo ummatichaa hogganumaan geggeessuu eega eegalee gara wagoota 40 lakkoofsiseera. Dhaaboliin kun bilisummaa Oromoof argamsiisuuf sagantaa labsatanii qabsootti haa bobba’an malee haallii fi aadaa keessaati bu’uureffaman adaa cunqursaa fi srina koloneeffataa keessatti.
Egaa irra guddeessi dhaabolii kana akeeka ykn kaayyoo waliigalaa godhatanii kan ka’an sirna mal bulchiinsa alagaa kan dinni ittiin Oromoo cabsaa biyya Oromoo itti too’ate sana barbadeessuun sirna mal-bulchiinsa Oromoo- sirna gadaa dabalatee, deebisuuf ture. Haata;uu garuu akka itti of-ijaaraaniif itti of ijaaramaa jiramu garuu sirnaa fi aadaa iddotti deebisuuf qabsaa’an sanaa hin fakkatullee hin mijatuuf ille.
Barreeffama kanaaf hundee kana tahe, akkataa dhaaboliin bilisummaa Oromoof qabsaa’aa jiran harra qabeenya Oromoo keessahuu humna ummatichaa, dhiigaa fi lafee ilmaan Oromoo dabalatee, qabsichaaf itti qopheessaa fi hojiira oolchaa jiranii dha. Akka carraa tahee eega Oromoon sirna kolonii jalatti kufee kaasee yeroo adda addaatti empayeera Ethiopia kan bulchaa turan nagaan aangoon na ga’ee dhaloonni haraan itti darbee haa bulchu jedhanii aangoo lakkisanii hin beekan. Heeraa fi seera isaas hin qaban. Qabaatanis hin kabajan. Angoo qabatan kan gad-dhiisan du’aan ykn humnaani. Mootummaa Haile Silasie, Mengistuu fi Meles irraa kanuma agarre.
Oromoon bara sirna gadas tahe harra naannoo gadaan bulamaa jiru keessatti aadaa fi shaakaltii akkasii qabaatee hin beeku. Ammoo dhaaboliin Oromoo mal-bulchiinsa Oromoo deebisuuf qabsaa’an shakaltiin qaban ykn calaqisuu kan sirna gadaa, shaakaltii Oromoon duriin qabu fi harralleen bakka sirni gadaa ittiin bulamaa jiru keesstti qaban sana utuu hin taane shaakaltii kan sirna koloneeffataa irraa kan ergifatan fakkata. Akkuma wara koloneeffataa sana umurii guutuu aangoo jala waan fiiguu fedhan fakkatu. Sun ammo irraan deebi’aa shaakaltii fi aadaa Oromoo miti, kan ergisati malee.
Dhimma kanarratti kan xiyyeeffate gaaffii fi deebii harraa keessati keesumman keenya Obbo Abba Liban Dabasa Guyyoo barumsa nuuf kennu. Innis akkataa Oromoon bara sirna gadaa kessatti, akkasumas harraa nannoo sirni gadaa itti hojjetaa jiru keessatti, itti jiraataa turanii fi jran irraa, akkaataa hawasichi miseensa dhalootaan walirraa jalaan wal-qopheessaa ummata ofii fi biyya ofii herraa fi seera ofii tumatanii of-bulchaa turanii fi jiran irraa dubbachuun harra jarmiyaa siyaasas tahe ummataa akkasumas namuu dhuunfaan aadaa fi mal-bulchiinsa ergisaa isa faallaa Oromoo fi Oromummaa tahe sana dhiisee shaakaltii adaa fi mal-bulchiinsa Oromoo sanaan masakamanii Oromumaa dagaagsuu irratti akka xiyyeeffatanii gorsa dhaggeeffatootaa keenyaaf dabarsu. Guutuu gaaffii fi deebii kanaa oduu oodaa booda dhihaataa caqasaa.
Oromo people celebrate Irreechaa- Oromo Thanksgiving arround the world.
Baatiiwwan sadan darban kana median dhimma Empayeera Ethiopia irratti gabaasan kan xiyyeefftana waa’ee dhukkubsachuu fi hjiirraa dhabamuu fi booda s du’an aangoo gad-dhiisuu Mallas Zeenaawwii ture. Tarii du’a Mallasin wal qabtaee biyyattin carraa gara dirree dimokrasitti deemuu argattii laata jechuun kan abdatan akkuma jiran, kanneen tokkummaa biyyatti lellisanii fi sirna darbe deebisuuf tattaffatanis hiree aangoo deeffachuu arganna jedhanii haala mijeeffataa turan. Haaluma mormitootni kanaan sirna darbe deebisuuf carraaqan garaagarummaa isaan gidduu jiru xiqqeessuun ykn boriif bulchachuun gidduu isaaniitti tokkummaa uumuun sochii adda addaa erga taasisuu jalqabanii bubbulanii jiru. Sochii isaanii kanaanis yoo xiqqaateef mootummaan sun bifa kamiinuu yoo kufeef kan bakka bu’uu danda’u jedhanii yaadan mootummaa cehumsaa bifa lama qabu akka caaseffatanii fi jijjiirraa fiduuf kan of qopheessan fakkatu. Ha ta’uu garuu humnaa fi mullata garee mormitootaa tokkoomsaa fi humnoomsee mootummaa abbaa irree tahe sana raasuu ta’uu hin dandeenye sadarkaa oloolaarra darbee.
Haala wal-fakkaattuun dhaabonni Oromoo mirga fi gaaffi ummata Oromoof qabsa’an garaa garummaa qaban xiqqeessuun haal duree tokko malee Oromoo fi Oromiaf duree keennuun wal-tumsanii humna ta’anii sagalee tokkoon sirna cunqursaa kanarratti duuluu dhabuun isaanii guddaa kan nama gaddisiisuu fi yaaddessu ta’ee jira.
Garaagarummaan TPLF keessa jirus babal’achuun hanga ammaatti ifa ba’uu baatellee, wal dhiibbaa guddaan jiraachuu isaa duti Obbo Meles eega ifsamee as yeroon aangoo wal harkaa fuchuu hanqachuun gad-fageenya rakkinichaa ifatti agarsiisa. Kun utuu jiruu, torbee tokko dura qondalota waraanaa gara 37 ta’an muudaman keessaa harki wajabni dhalootaan Tigree dha, yoo xiqqaate 5 keessa 4 Tigiroota. Gochaan waliigalaa kun akka mullisutti murni TPLF yeroo itti fudhatanii too’annoo caasaa duraanuu diriiree jiru sana haalan eega gad-jabeefataniin booda walgahii sanbta darbe kana gaggeeffataniin Mumicha Ministeeraa fi itt aanaa muuduun kan of –dandamachiisan fakkata. Mumichi ministeera Hayilemariam Desalenyii fi itti annan isaa Mokonnin Dammaqaa dhalootaan Tigiree hin ta’in malee humni if kaayyoon duubbee isaanii jiru olaantummaa fi fedha murna TPLF kan tiksu tahuun hubatamaa dha.
Kun utuu akkasitti jiruu, yeroo fi haala adda addaa keessatti dawoo tahee mootummaa Mallas balaa itti aggamatameerraa kan dandamachise gartuun OPDO filmaata amma ta’e keessatti aangoo humna fi gahee isaan wal gitu tokko argachuu dhabuuni, murni TPLF gam-tokkoon sodaa ykn ammo tuffii akkamii akka isaan saba Oromoof qaban agarsiisa jechuun namoonni yaada wal-falleessan dhiheessu.
Haala kanarratti gad-fageentyan akka dhaggeeffatootni Radio Marii hubataniif Obbo Jawar Mohammed waliin gaaffii fi deebii goone guutuu isaa sagantaa harraa keessatti dhiheessineera. Caqasaa.for slow connection click here Radio Marii 09-16-2012
————————————————————————————-
Radio Marii sagantaa 9-9-2012 tamsaasarra oolcheeraa caqasauuf as xuqaa.
Radio Marii 9-9-2012
———————————————
Dr Marara Gudina, OFC Chairman
Interview with Dr Marara Gudina, Chairman of the Oromo Federalist Congress.
Tamsaasni Radio Marii 8-26-2012 Oduu, gaaffii fi deebii Dr Marara Gudina- dura taa’aa OFC waliin tahe akkasumas sirboota warraksaa fi bo’aarsaa qabatee dhihaateera. Caqasuuf as xuqa.
Professor Mohammed Hassen Georgia State Universititti hayyuu seena kan ta’an yeroo tahu seenaa saba Oromoo isa barreessitoota habashaa fi leellistootan isaaniin dhokfamee fi dabsamee ture sana ifa baasuun kan dhugaan bakka buusaarrattii hayyuu hojii boonsaa ta’ee hojjetaa turanii fi jiran hayyuu seenaa ti. Dhimma seenaa Oromoo irratti gummachaa Dr Mohammed godhaa jiran yeroo biraaf dhiifnee harraa sochii Oromoon abbaa biyyuummaa ofii mirkaneeffachuuf godhaa turee fi jiru keessatti kanaan dura ummatichi carraa akkaamii akka argate turee fi hangam akka irraa fayyadamee akkasumas kan irraa fayyadamuu dhabees sababaalee isaa waliin ija hayyuu seenaan kan darbee sana ilaalanii kan as deemaa jiruuf akka Oromoon of-qopheessuuf barumsa akka nuuf kennaniif gaaffii dhiheessineefii ture. Gaaffii fi deebii Dr Mohammed waliin goone sagantaa harraa kesssatti qabannee dhihannerra. Dr Mohammed yeroo isaanii fudhachuun gaaffii fi deebii kana Radio Marii waliin gochuu isaniif maqaa dhaggeeffatoota Radio Mariin hedduu galatoomaa jechaa isinis akka caqastaniif isin afeerra. Caqasuuf as xuqaa.
Dr Merera Gudina, OFC Chairman
Part 2 of the interview with Obbo Bekele Nega, Secretery of the Oromo Federalist Congress (OFC) on the current state of the OFC and the state of the Oromo people as well as the Oromo National Struggle is presented below. Caqsuuf as xuqaa.
Interview with Obbo Bekele Nega, Secretery of the Oromo Federalist Congress (OFC) on the current state of the OFC and the state of the Oromo people as well as the Oromo National Struggle will be aired tomorrow 8-5-2012.
Tune to Radio Marii @ www.oromianexplorer.org.
Radio Marii 8-5-2012
Radio Marii
Radion Marii sagantaa 7-29-2012 link armaan gadiin tamsaasarra oolcheera, Caqasuuf as xuqaa
Sagantaa Radion Marii 7-22-2012 caqasuuf as xuqaa. Note: Interview with Professor Ephraim Isaac, news, analysis and music. Click the link below. Thanks.
Sagantaa Radio Marii 07-15-2012 caqasuuf as xuqaa
Radio Marii sagantaa 7-8-2012 caqasuuf asxuqaa
Gaaff fi deebii Obbo Leencoo Lataa kutaa 2ffaa
Gaaffii fi deebii Leemcoo Lataa 1
Previous media files will be uploaded shotly.
Welcome to Oromian Explorer
Look Back to March Forward
Allow me to take off my hat, and salute those gallant men and women who fought and sacrificed their precious lives in defense of Oromummaa. Because of their sacrifices, today Oromia is a reality and there are also many substantial victories on the cultural front- for example as qubee is flourishing well despite maltreatment in the hands of the enemy.
In the struggle for the realization of Oromumma, many heroines and heroes we have seen. Many more are coming to the scene. Their sacrifice is to remove Ethiopian colonial war machinery and its apparatus-be it through dialogue or armed struggle-with the ultimate goal of forming a government that reflects Oromo national, political and economic interests.
Looking back in the rear view mirror, I know we, as a nation, have come very far from where we started. The road we have come so far has been thorny, twisted and exhaustive. Looking forward, the journey ahead is full of much more twists and turns with many more hills and valleys to traverse. However twisted the journey may be, I am rededicating myself in taking up the fight for two reasons: Firstly, it is out of respect for the gallant men and women who fought and sacrificed for our liberty in the past as well as who are fighting so right now in different forms and places defending Oromian National Struggle. Secondly, and more importantly, because I have a clearer end goal in my mind: that is contributing my tiny share in the sea of fighters to render human liberation a reality in the great Kush territory far beyond Oromia.
Marching forward, we have to look back and assess the past to draw lessons in order to guard past mistakes from reoccurring in the future. Looking back is also to assess the achievement, the hills traveled, the valleys traversed, the mind liberated as well as experience gained. It is to evaluate what you have in your toolbox. It is to celebrate the victories.
It is the fact that successive Ethiopian governments have been waging war against Oromian National Interest. Oromo nationalists have created and rallied behind different Oromo fronts in resisting or removing this continuation of subjugation by successive Ethiopian regimes. One common feature since the conquest of Oromia has been that Oromia and its resources have become the backbone of the Ethiopian empire and that the resources of Oromia is what has strengthened the enemy position.
Without reversing these statuesque, it would be hard, if not impossible, to achieve Oromian national objectives. To reverse the statuesque and ultimately achieve our national objective, we need not only armed forces but also dialogue and peace makers. To carry out these objectives effectively, the Oromo forces should be strengthened economically, militarily, ideologically and organizationally. Our enemies, problems and challenges are diverse. So we need diverse and different approaches, different task forces- in different cloths- different voices. That is why we need to have a dialogue on what an overriding Oromian national objective should be and how to allocate the meager resources to achieve such objectives.
Articulation of an overriding objective will galvanize the different sectors of our society and thereby enable our organizations to consolidate and coordinate the liberation struggle.
We are launching Oromian Explorer to provide a little space for such a national dialogue.
Welcome to Oromian Explorer


text:
Lagasaa Waagii: Seenaa Gabaabaa
Jaal Lagaasaa Wagii abba isaani obbo Wagii Meetta fi haadha isaani addee Buzunaash Ayyaana irraa bara 1960, Godiina Lixa Shawaa, konyaa Mannaa, Aanaa Shinoo Meettaa Robii, ganda Kuyyuu Giccii jedhamtuu keessatti dhalate.
Jaal Lagaasaa Wagii umriin isaa barmootaaf yeroo gahu, mana baruumsa sadaarka tokkoffaa Bakkamee jedhamuuti kutaa 1-4 barate. Barnoota isaa kutaa 5-8 ammoo mana barumsaa Hinccinniitti barate. Sana booda gara Finfinneetti deemuun barumsa isaa itti fufuun kutaa 10-11 magaluuma Finfinneeti barate.
Jaal Lagaassaa Wagii erga barumsa isaa haga kutaa 11ti barate booda barnoota akadaamii dhiisee baruumsa Makaanikummaa fi Konkoolaata oofu bara 1975 keessa barateera. Oguummaa isaa kananiis hojiilee adda addaa irraatti bobbahuun hojjaachaa ture. Jaala Laggaasaa Wagii hojii daldala irraatti bobbahuun magaala Dirree Dhawaa keessaati waggaa torbaaf kan jiraachaa turan yeroo tahu, hojiidhuuma daldala kanaaf meesha daldaala adda addaa fe’achuun gara Dhiha Oromiyaa deemuun daldala itti fufe.
Title: Jaal Lagasaa Waagii: Seenaa Gabaabaa
Duration: 11:59
Category: Advocacy/Activism
Added on: Guraandhala/February 24th, 2012


text:
(Qeerroo, Finfinnee, 21 Guraandhala 2013) Qeerroon Oromoo gidduu kana wallee viidiyoodhaan gadhise keessatti, sabni Oromoo gootota rakkoof hin jilbeeffanne akka qaban ibsuun, gootota abbaa biyyaa irraa akka hin hafne illee Qeeroon Oromoo kun waadaa isaa haaromsuu isaa ifatti beeksise.
Wallisaan Oromoo kun wallee seena qabeessaa kan gootummaa fi sabboonummaa Oromoon mul’isu kana keessatti goototi Oromoo yeroo kamiyyuu rakkannee jedhanii mana gumaa seenanii akka hin beekne yaadachiisee jira.
Title: Qeerroo: “Rakkadhe jettee, hin seeniin mana gumaa, si gaafata seenaan bara kumaa,” jedhe wallisaan Oromoo.
Duration: 06:18
Category: Ashanaafi Dinka, Music/Films/Poetry
Added on: Guraandhala/February 22nd, 2013